
POEZIJA DURE SUDETE 


O pjesnicima koji umru mladi obično se stvaraju legende. Oko 


njihove ličnosti niču, pokatkad, priče slične mitovima, a o njihovu 


književnom djelu i najstroži kritičari često sude izuzetno blago, pripravni 
da im, zbog njihove prerane smrti, ponešto i progledaju kroz prste. 


| Duro Sudeta jedan je od naših pjesnika što su umrli veoma mladi. 


Živio je, kao i Dragotin Kette i kao Janko Polić Kamov, samo dvadeset i 
četiri godine - a to znači tri godine manje od Branka Radičevića. On je 
\svakako među onima hrvatskim književnicima koji su živjeli najkraće, 
ali,nipošto nije među onima koji su književnosti dali najmanje. Pa ipak se 
oko njegova imena nisu nikada plele legende niti su mu kritičari uopće 
posvećivali mnogo pažnje, a još manje blagonaklone pažnje, izuzmemo li 
nekoliko kritičara iz kruga njegovih ličnih prijatelja. 


Kao što je tiho živio, tiho je i umro, pa je i poslije smrti nastavio tiho 
osvajati čitalačku publiku, naročito mlađu, nudeći joj svoju bolesnu 
mladost, svoje neispunjene životne čežnje i svoje nesavladane tjelesne boli 
u obliku jednostavnih, dirljivo iskrenih stihova. I čitaoci su ga prihvaćali, 
njegove su se zbirke rasprodavale u rekordnom vremenu (cijela naklada 
»Kućica u dolu«, 1.200 primjeraka, planula je za manje od mjesec dana), a 
kritika ni onda, ni poslije njegove smrti, kada je objavljen najveći i najbolji 
dio njegove poezije te je bila prilika za to, pa ni do danas, nije ocijenila 

jegov doprinos našoj lirici niti mu je odredila mjesto u povijesti hrvatske 
literature. Čini se da njegovu poeziju još uvijek dovoljno ne primjećujemo, 
možda i zato što ni njega, živa, njegovi suvremenici često nisu primjećivali. 
Živio je najviše u provinciji i objavljivao najčešće u perifernim časopisima. 
Nije izazivao polemike niti je u njima sudjelovao, pa je valjda zato bio 
nezanimljiva tema za tadašnje kritičare koji su svoja pera oštrili za duele u 
kojima se raščišćavaju esencijalni problemi i ukrštavaju disparatna gledišta. 
Sudeta je neprimjetno živio, zapravo bolovao, usput pisao stihove i 
djelomično ih objavljivao, izbjegavajući veliki publicitet iz skromnosti koja 
nije bila poza (jer ne vjerujem da se može igrati lažnim gestama netko tko 
je godinama, svakodnevno, najozbiljniji kandidat smrti). Zanimljivo je da 
ni u očima onih čitalaca koji su uživali u Sudetinoj lirici, zanoseći se 
njegovim prosanjanim čežnjama i plačući nad njegovim u poeziju 
pretočenim i nimalo hipertrofiranim bolima, Sudeta nije postao idol pred 
kojim se klanja, čija se vrijednost uveličava i kojega se pobožno slijedi, iako 

je zato bilo mnogo razloga. Kao da to ne bi bilo u skladu s njegovim životom 
i njegovom lirikom! Prvi stih njegove pjesme »U sutonu« duboko i istinito 
odražava čitavu njegovu ličnost: 


Ja nikad nisam htio život bura... 


Čak ni oko njegove ličnosti i njegova djela nije bilo nesporazuma i 
nesuglasnih mišljenja, osim u jednom slučaju, 1922 godine, kada su u nekim 
katoličkim dačkim listovima (i Sudeta je tada još bio đak, maturant 
zagrebačke Učiteljske škole!) jedni osporavali Sudetin katolicizam, a drugi | 
ga dokazivali - pri čemu, čini se, nisu imali sasvim pravo ni jedni ni drugi: 
ni oni koji su mu htjeli osporiti religioznost, ni oni koji su ga htjeli prikazati, 
klerikalcem. 


Mislim da je u tome još i danas osnovni nesporazum oko Sudete. 
Njega je godinama pratio glas izrazito katoličkog pjesnika, pa dok mu takva 
reputacija nikada nije mogla naročito koristiti, danas mu veoma škodi, jer 
je vjerojatno samo ona, ta fama, uzrok te je Sudeta u posljednje vrijeme 
gotovo posve pao u zaborav. 


Nes pravom. Jer danas, trideset i pet godina poslije pjesnikove smrti, 
za nas je prvenstveno važno i za ocjenu Sudetine književne ličnosti više od 
svega mjerodavno ono što nalazimo u njegovoj poeziji, njen duh, misli i 
osjećanja koja s njegovim stihovima ulaze i u naš život i u našu svijest,a tek 
onda zanima nas i piščeva ličnost, njegove ideje i opredjeljenja koja nam 
pomažu da bolje shvatimo njegovo djelo, čak i onda kad postoje 
nesugalasice između piščevih životnih načela i misli koje prožimlju njegovo 
djelo. U Sudetinim pjesmama, činjenica je, mnogi će čitaoci još dugo 
nalaziti ponešto svoga, jer je Sudeta, kao svaki pjesnik koji je to po svojoj 
naravi, bio pomalo djelić svih nas. On ima pjesama napisanih u najčišćem 
vjerskom raspoloženju, ali one, naročito karakteristične za prvu fazu 
njegova pjesničkog rada (»Osamljenim stazama«), nisu ni najveći ni naj- 
bolji dio Sudetina pjesničkog opusa. U njima, pored stihova, visoke poetske 
imaginacije, ima znatnih ponavljanja i vrlo mnogo općih mjesta kakvih je 
u drugim njegovim pjesmama osjetljivo manje. Već i zato se ne može 
govoriti da je Sudeta bio izrazito katolički pjesnik; on jeste i to, ali nijesamo 
to. Njegova religioznost nije ništa dodala njegovoj poetskoj snazi, ali joj 
nije ništa ni oduzela. 


Mlad i bolestan, a pjesnički radoznao, on se svojim krupnim očima, 
kojima je široko gledao životi ljude, htio zagledati i preko groba, jer je rano 
uvidio da mu nema dugog života. Svršivši tek srednju školu, nije stekao 

temeljitijeg filozofskog obrazovanja koje bi mu pomoglo da nade kakvo- 
takvo rješenje mnogobrojnim tajnama što ih je našao u sebi i Sto mu se čine 
neobjašnjivima. Zato bi bilo deplasirano tražiti filozofske elemente u ovoj 
izrazito emocionalnoj poeziji. Kod njega su odlučivala trenutačna 
raspoloženja, pa dok je npr. u pjesmi »Kroz šibe životax izjavljivao da se 
odriče suza i ljudi, tražeći »tek jaku vjeru u Bogax, u pjesmi »Majci« dao je 
oduška sumnjama i rezignaciji koje su prevladavale u nekom drugom 
trenutku i koje nisu nimalo svojstvene fanaticima: 


Majko, ja već nisam ono dobro dijete 
što je s tobom znalo moliti kraj kamina, 


u večeri kasne, dok su s violina jecali akordi ljubavi i sjete! 


Ja tad nisam znao šta ta glazba znači, 
jer molitva plava sve je moje bilo... 
nisam znao da će neka moć me taći 


svojom rukom, i sve što je nekad milo 


moju dušu vedru nosilo pod zvijezde, 
jednim mahom da će nestati u duši - 
Dobra moja majko, vrijeme kida, ruši 
sve nade u srca što se gnijezde... 
Majko, ja već nisam ono dobro dijete 
što je s tobom znalo molit kraj kamina, 
u večeri kasne, dok su s violina 


jecali akordi ljubavi i sjete! 


Sudeta je vjerovao isumnjao, sumnjao i vjerovao. Tvrdio je da je svoj 


mir našao u vjeri - i uvijek bio nemiran, pomišljajući i na samoubojstvo. Ali 


to nisu jedine njegove kontradikcije. On je pjevao o skromnim radostima 

života, a misao na smrt bila je vječno prisutna u njemu, makar iu podsvjesti. 
Zanosio se mislima o vjecnosti, a tako je iskreno volio ovaj prolazni Zivot. 
U svojim pismima pisao je prijatelju: »Strašim se ovoga života... Ima dana 
kad tako poželim da sam umro.x A kasnije, u pjesmama, priznaje kako sanja 
zračne visine, snagu bure i kamena, more ljubavi. On piše himnu Suncu 
koje već cijelu godinu nije vidio, jer je ležao bolestan između četiri bijela 
hladna zida, a istovremeno tvrdi da je tako slatko umrijeti. Moli da mu Bog 
pomogne zaboraviti svoje ruke, a u pjesmi »Kad umrem« priznaje da je 
želio sačuvati u životu svoje tijelo. Volio je život, iako ga gotovo i nije Živio; 
bojao se smrti, iako ju je priželjkivao. Cezne za malom kućicom i bijelim 
krevetom na kome će »ko dah umrijeti«, a u drugoj pjesmi priznaje: 


Zaboli me duša, i zvona se rasplaču, 
rasplaču me pastiri u dolu, 

sjetim se nečeg, ja ne znam čega, 

i duša mi krikne u bolu. 


Nije li se to sjetio života koji treba ostaviti, svoje sobe s kojom se 
treba rastati, nije li se to sjetio smrti koja je tako blizu? 


Shvaćena kao utjeha u časovima klonuća i tuge, Sudetina religioz- 
nost dobiva sasvim drugu boju. Još bolje ćemo je shvatiti i još lakše razlučiti 
kao Sudetinu specifičnost ako ne zaboravimo na nekoliko njegovih 
rečenica iz pisma prijatelju(29. prosinca 1926): 


Ovih sam dana mnogo studirao školski arhiv za neki roman iz 
učiteljskog života, pa sam naišao na cijele drame. Da vam ih opišem vi bi 
se čudili. Možete li pojmiti da čovjek nevin i nedužan može u kolu in- 
triganata i tipova najniže vrste da poludi i da si nevin reže žile i umire! 
Možete li pojmiti da pop (žuti - isamostalac) zove djevojčicu od 14 godina 
na ispovijed, da mu kaže, je li šta bilo ili nije! I kad su čovjeka pokopali, 
dijete dolazi i priznaje da nije bilo ništa, da je sve baš ružna intriga onih 
nesposobnih crnih i prljavih tipova koji nisu mogli podnositi jednog jačeg 
intelektualca u svom krugu. I ti su ljudi još na Virovskoj školi, još in- 
trigiraju, još traže žrtve. Ali Đ. Sudeta ne reže žile. 


Tih nekoliko redaka sasvim jasno kazuju ne samo Sudetin odnos 
prema određenim postupcima klerikalnih krugova, nego i odnos i postupke 
tih krugova prema Sudeti kojega su smatrali suviše liberalnim katolikom, " 
gotovo panteistom. Pa ako je on, i pored ovakvih odnosa, mogao ostati 

religiozan, mogao je to samo Zato što je bio religiozan na svoj osoben način, 
što je njegova religioznost imala drugačije izvore i drukčije motive pa 
prema tome i drukčiji sadržaj. 


Citirani odlomak zanimljiv je i s drugih razloga: daje nam naslutiti 
kakav bismo roman od Sudete dobili da je pisac još koju godinu poživio, 
pokazuje nam gdje su bile Sudetine prozne sklonosti, kakav je bio njegov 
stav prema životu kao literarnoj građi i koje su ga teme iz života zanimale, 
a istovremeno i karakterizira društvenu sredinu u kojoj se kretao ili bolje, 
u kojoj se imao kretati - da nije bilo bolesti i liječenja u bolnicama i 
sanatorijima. 


U svijetlu tih podataka Sudetina ličnost ukazuje nam se svojim 
čvrsto oblikovanim crtama. Samo takav, nepokolebljivo svoj, mogao je kao 
pjesnik ostati potpuno po strani od svih modernih i modernističkih struja 
i pravaca koji su u njegovo vrijeme bili u modi. 


Sudeta nije pripadao ni jednom književnom pokretu, ali se u nekim 
njegovim pjesmama, ranijima i kasnijima, osjeća pomalo trag ekspresioniz- 
ma, pravca koji je bio glavna pojava u slovenskoj literaturi između dva rata 
i u okviru kojega su, u Sloveniji, bile naročito jake dvije faze, tzv. socijalni 
i katolički ekspresionisti. U hrvatskoj književnosti ekspresionizam se nije 
jače razvio možda i zato što je naš glavni predstavnik i zagovornik ovoga 
pravca, »pjesnik tijela i siromaha« A.B. Šimić, umro u prvoj mladosti kao 
i Sudeta, od iste bolesti kao i on, dvije godine prije njega (1925), ne stigavši 
razviti svoju djelatnost ni raširiti i učvrstiti svoje ideje. 


Kod Sudete nalazimo neke od bitnih oznaka kao književnog pok- 
reta, i to ne samo u njegovim religioznim pjesmama: on teži produbljavanju 
individualne etike kao sredstva za duhovni preporod čovjeka pojedinca i 
čovječanstva u cjelini, traži suštinu u čovjeku a ne izvan njega, tumači 
čovjeka kao biće oslobođeno društvenih veza i uzdignuto u kozmičke 
odnose; pa i neki elementi religiozne mistike vidljivi su u dobrom dijelu 
njegovih pjesama. Ali ako ipak kažemo da Sudeta nije bio pripadnik 
ekspresionizma, onda taj zakijučak izvodimo iz činjenice da njegovoj 
poeziji nedostaju svi vanjski znaci tog pravca: on izbjegava apstrakcije, stil 
mu nije zadihan, njegova metafora se na ističe smionošću i izuzetnom 
originalnošću , a forma njegovih pjesama najčešće je tradicionalna. 


Zato oni koji u poeziji traže više bizarnosti i konstrukciju, a manje 
jednostavnost i istinu, oni koji su skloniji zamršenim rezultatima umovanja 

nego priprostim i prastarim, ali uvijek novim i uvijek aktualnim spoz- 
najama srca, redovito zaobilaze Sudetinu poeziju. Oni je najradije 
prešućuju, jer je ne mogu sasvim negirati. Doista: onima koji ne mogu 
osjetiti tugu bolesne mladosti, bol zbog čežnji koje su tako lako ostvarive 
a ipak ostaju neostvarene, Sudeta će kao pjesnik zauvijek ostati dalek i u 
životu. Ljepota njegovih doživljaja ostat će zauvijek nedokučiva tajna 
onima koji se ne znaju djetinje začuditi nečem običnom, koji ne znaju 
zanijemiti pred škropotom tople ljetne kiše, pred bujnim krošnjama i 
impresivnim šumama, pred rascvalom granom jorgovana. Suptilnost i 
svježinu njegovih stihova neće nikada osjetiti oni koji im prigovaraju radi 
sentimentalnosti. Sudetine su emocije virtuozno nijansirane, a sentimen- 
talne su tek utoliko, ukoliko, ih neizlječiva bolest i svakodnevna suočenja 
sa smrću učine pokatkad takvima. i 


Jer Sudeta je, prije svega i više od svega, pjesnik smrti, jedan od 
najizrazitijih pjesnika smrti u hrvatskoj poeziji. Smrt je u njemu vjecno 
prisutna, i on je toga duboko svijestan. Upravo ta svijest Cini njegove pjesme 
još potresnijima, jer on tu svoju spoznaju iznosi najjednostavnije, nekom 
priprostom naivnošću, bez samodopadnog uživanja u vlastitoj tragiki: 


Mene boli i odviše --- ja se 

ne sjećam više da sam bio sretan, 

pod nujnim nebom ja sam - sam i sjetan, 
i znadem samo da se dani gase --- 


Njega i žetva (u istoimenoj pjesmi) podsjeća na smrt: 


Dugačka ravan zrelim zlatom pokrita. 
Ruše se valovi dozreloga žita, 
na daleko miriše rasijana bol. 


Pokopan u zemlji oživio krt. 
Otkrivaju se bijela gola mjesta. 
Pod nebo visoko popela se cesta. 
Dolazi sumor jednoličan, strt. 


Jutros je kroz polje prošla smrt. 


Svaka Sudetina pjesma izgleda mi kao oproštaj s nečim dragim, a 
cijela je njegova poezija oproštaj sa životom koji nije stigao sasvim upoz- 
nati, a kamoli posve spoznati. Proživio je veoma malo, a sve što je doživio 
bilo je neveselo. Jedna nesretna ljubav dala mu je poticaj za fantastičnu 

pripovijest »Mor« (izvrsnu lirsku pripovijest koju su, zbog njene izražajne 
snage i srodnih štimunga, dovodili u vezu s Hamsunovim »Panom«, ali je 
Sudeta u pismu bratu, 29. 7. 1926., izričito naglasio da osim »Eve« ništa 
drugo Hamsunovo nikada nije pročitao); neprilike s roditeljima, naročito 
s ocem Filipom, zagorčile su mu mnoge ionako gorke i tužne dane; bolest 
se pogoršavala iz dana u dan - i kad je sve oko njega bilo crno i bezizlazno, 
Sudeta je još uvijek imao časova kad je znao naći sebi snage da sanja vedra 
neba, sunčana jutra, proljeća, pitajući se zašto čovjek, kad umire, ima 
najviše snova. 


Njemu su živome pisali nekrologe, »Doista, treba mnogo duševne 
snage, da čovjek ne zapadne u očaj, kada, svezan o svoje osjećaje i raspet 
na vlastito srce, čeka smrt i svoja crna zvona.« To nije napisano kao 
reminiscencija nad grobom, to nije objavljeno poslije Sudetine smrti, to je 
napisano i objavljeno dok je još Sudeta živio, i on je to svakako čitao, i... i 
čekao da se ispuni kako je pisano. Ali je, doista, trebalo »mnogo duševne 
snage, da čovjek ne zapadne u očaj« čitajući o sebi ovakve rečenice. 


Ne može se reći da Sudeta nikad nije očajavao. On je znao očajavati, 
ali je znao i naći izlaz iz svojih očajanja. Taj izlaz mu je bio poetsko 
stvaralaštvo za koje nalazi jake poticaje upravo u svojoj bolesti. Zato je 
Sudeta možda najbolje u hrvatskoj poeziji izrazio atmosferu bolesničkih 
soba, ispunjenih sutonom i grozničavim predviđanjima, atmosferu ognjice, 
kad se znoje dlanovi i oči peku od unutarnje vatre u kojoj sagorjeva život 
kao nedorasla biljka. 


Ali u Sudetinoj poeziji nailazimo i na ljubavne motive. Njegove 
ljubavne pjesme nisu samo senzualne, nego i erotske. No njegova erotika 
je diskretna kako jedino i može biti kod sanjarski raspoloženog mladića, 
bolesnog od tuberkuloze (a ta bolest potencira čuvstvenost). Njegovi 
ljubavni stihovi pokatkad odišu gorčinom, uvijek su puni čežnje za 
razorenom, nedostižnom tihom srećom, a nikad nisu izraz burnih erotskih 
Potresa. Erotika u njemu nikada ne bukti, ali neprekidno tinja. Njegov je 
ideal - ljubav u samoći, u tišini, ljubav koja je sama sebi dovoljna, koja ne 
traži ništa do svijesti o svome postojanju, a stisak ruke u mraku najviše je 
što može dati. 


Bio je romantik, ali bez romantičarskih biranih riječi i gesta. Pok- 
lonik prirode, volio ju je i onda kad je osjećao kako ona, kao da je svjesna 
svoje superiornosti, mirno promatra tude patnje. Njegov brat Mato isticao 

je u svojim uspomenama na Đuru Sudetu (Hrvatska prosvjeta, 1927) da je 
on od malena volio prirodu i životinje koje su prema njemu bile naročito 
krotke. Volio je samocu, pa je i u poeziji ostao dosljedno sam - i osamljen. 
Nije volio buku gradskih ulica, pa je i u književnosti bio možda najtiši 
stvaralac mađu svim pjesnicima koje smo imali. Osjećao se izoliranim pa 
je, za boravka u Zagrebu, satima šetao Tuškancem, a u selu se najradije 
zadržavao u šumi ili na grobljima. Na samrtničkoj postelji, dan-dva prije 
smrti, piše pjesmu u kojoj traži da ga ostave svi koji mu dolaze; i kao što 
Lorca u jednoj pjesmi hoće da mu, kad umre, ostave otvoren balkon da 
može vidjeti kako dijete jede naranču i čuti kako kosac žito kosi, tako i 
Sudeta moli da mu ostave otvoren prozor kako bi mu sobu ispunio miris 
sijena i mjesečine. 


Nije imao univerzalnog uzora, a nije imao ni direktnih nastavljača i 
sljedbenika. Jer Sudeta nije bio pjesnik vlastitog života, pjesnik vlastite 
smrti, on je bio srce, krv, grč i suza. Ni tuđa forma ni tuđi motivi nisu se 
mogli uklopiti u njegovu poeziju. Tako bi i njegov izraz i njegove teme bile 
banalan rekvizit pod perom bilo kojega drugoga pjesnika koji ih ne bi nosio 
u sebi kao vlastitu sudbinu. Nije imao potrebe da se povodi za drugima, jer 
je i sam imao o sebi toliko toga da kaže. Drugi ga nisu imitirali, jer kod 
Sudete nema ničega što bi se moglo imitirati: ni atraktivne pjesničke forme, 
ni senzacionalne metafore, ni nekog naročito upadljivog pjesničkog 
manira. Sva vrijednost i sva čar Sudetine poezije leži u kristalno čistim 
osjećanjima, duboko njegovim, ličnim i proživljenim; a osjećanja se u 
poeziji ne mogu s uspjehom imitirati. 


Da li su Sudetine pjesme dovršene, definitivne? Josip Bogner mislio 
je da su one tek skice, torza, i da tek daju naslutiti što je ovaj pjesnik mogao. 


Možda! Možda su njegove poetske mogućnosti postale neis- 
korištene, kao što su i njegove životne čežnje ostale neispunjene. Ali se ipak 
ne bih složio sa mišljenjem da je Sudeta značajan ne toliko po onome što 
je dao, koliko po onome što je mogao dati. On je možda mogao dati više 
nego li je dao, ali je dao mnogo više nego što su većina drugih, i velikih 
pisaca, dali u njegovim godinama. Dao je nesumnjivo mnogo više nego što 
se u opće može tražiti i očekivati od, ma koliko talentiranog, 24-godišnjeg 
mladića koji je cio svoj kratki život proveo kao bolesnik, često u bolnicama, 
uvijek daleko od svijeta kojemu je želio pripadati. 

Ne mogu se oteti dojmu da je oko sve najvrednije što je u sebi imao. 
Barem u poeziji. Da je i mnogo dulje živio, ne vjerujem da bi dao mnogo 

boljih pjesama. Jer pjesnici koji sve doživljuju i na sve reagiraju jedino 
srcem, mnogo više srcem nego razumom, takvi pjesnici obično u mladosti 
dadu sve čime nas imaju zadužiti. Samo je razumu potrebno iskustvo da bi 
zrelije rasuđivao. Srce reagira neposrednije i svježije, ljudskije i toplije što 
je mlađe. 


Ali u prozi bi, vjerujem, dao vrijednih ostvarenja. (To isto mislio je 
Goran za A.B. Simića.) Jer za prozu se hoće više zrelosti i više iskustva. 


Sudeta je, očito, imao pred sobom još dugačak put sazrijevanja, i 
iskustva bi stekao s godinama, a proza ga je privlačila i na njoj je, vidjeli 
smo, dosta radio. Fantastična povijest »Mor«, izuzetno ostvarenje u 
hrvatskoj književnosti, te nekoliko proznih crtica i fragmenata dopuštaju 
nam pretpostavku da bi možda njegov roman iz učiteljskog života, za koji 
je ono u Virju skupljao građu, bio je u svakom pogledu dobitak za našu 
književnost. 


Čitajući danas Sudetinu poeziju, mi osjećamo njene nedostatke. U 
njegovim sabranim pjesmama bilo bi mnogo variranja istih tema i 
raspoloženja, bilo bi ponavljanja istih slika, istih metafora, istih rilmova i 
istih rima. Fragmentarnost je često karakteristika njegovih pjesničkih 
ispovijesti, kao i nerazvijena oblikovalačka sposobnost. Poneki su kritičari 
osjećali i utjecaje. Kranjčević, Nazor, Krklec. Netko bi možda mogao 
spomenuti i Rakića, uspoređujući posljednju tercinu Sudetina soneta 
»Praznina« i posljednju tercinu Rakićeva soneta » Napustena crkva«: 


A u noćnoj tami na raskršću gradskom 
stara crkva kisne - znamen svoga vijeka, _ 
i Bog u njoj plače i uzalud čeka. 

(Sudeta, »Praznina«) 

Sam u pustoj crkvi, gdje kruže vampiri, 
Očajan i strašan, Hristos ruke širi, 

Večno čekajući pastvu koje nema... 


(Rakić, »Napuštena crkva«) 


Preipostavke o eventualnoj vezi u ovom slučaju ne bi bile sasvim 
neosnovane tim više što je Sudetin brat Mato, u već spominjanim svojim 
uspomenama, spomenuo kako su oni, kao đaci oduševljeno čitali »An- 
tologiju novije srpske lirike« Bogdana Popovića, zanoseći se uopće moder- 
nom srpskom lirikom 


Sve to moze i ne mora biti, a ako i jest, za vrijednost Sudetine 
poezije može nešto značiti i ne mora . Ali ono Sto sigurno jest i što za Sudetu 
pjesnika nesumnjivo nešto znači, i što se ne može ničim poricati, jest to, da 
je ovaj oskudno obrazovan mladić u vrijeme kad su književnici bili uglav- 
nom vrlo obrazovani, u 24 godine svoga vijeka, nemajući priliku da aktivno 
učestvuje u književnom životu, stvorio svoju osebujnu liriku, zaokruženu i 
cjelovitu usprkos svojim kontradikcijama i slabostima, zastranjivanjima i 
nespretnostima kojih bi - ipak velim! - možda bilo manje da je dulje poživio. 
Možda! Ali da je dulje živio, da nije bio bolestan, da je u svojim pogledima 
bio više realist, da nije bio religiozan, da je bio dotjeraniji u izrazu i 
osebujniji u formi, da je manje sanjao - da li bi to onda bio Sudeta?! Upravo 
ovakav kakav jestć, sa svim svojim nedostacima, slabostima i zabludama, 
upravo takav fragmentarni i nedovršeni Sudeta cjelovita je i definitivno 
dovršena književna ličnost, upravo takav Sudeta je pojam, upravo takav ima 
svoje specifično mjesto u hrvatskoj poeziji između dva rata i upravo s 
takvim trebamo ubuduće meminovno računati. 


DUBRAVKO JELČIĆ 

BIOGRAFIJA ĐURE SUDETE 


Rođen je u petak 10. travnja 1903. u Staroj Ploščici, kraj Bjelovara. 
(Njegov brat Mato pisao je 1927. u Hrvatskoj prosvjeti«, da je padala kiša 
kad se Đuro rodio i da su mu roditelji htjeli dati ime Franjo, ali su popustili 
pod nagovorom djece i dali mu ime Juraj.) Završivši osnovnu školu u svome 
selu, upisuje se u zagrebačku donjogradsku gimnaziju iste godine kad je 
započeo prvi svjetski rat. Siromašan, živio je najviše od milostinje. Slaba 
ishrana i vlažni suterenski stanovi te prirođena neotpornost i nježnost 
organizma doveli su do toga da je pod kraj rata, u četvrtoj gimnaziji, prvi 
put ispljuvao krv. Nekako istovremeno napisao je i svoje prve stihove. 
Nastavivši, poslije male mature, školovanje u zagrebačkoj Učiteljskoj školi, 
gdje je neko vrijeme bio dak Vladimira Nazora, Sudeta je već kao učenik 
prvoga tečaja objavio u »Luči« (1919) svoju prvu pjesmu, »Suton«. 
(Njegova posljednja zbirka koju je za života pripremio za štampu i koja je 
izašla tek dvije godine poslije njegove smrti, 1929, zove se »Sutoni«. ) Kao 
maturantu Učiteljske škole navalila mu je, u razredu, za vrijeme nastave, 
krv - i tada je bio prevežen u bolnicu, prvi put u životu. Maturirao je 1922. 
i više od pola godine čekao na mjesto koje je dobio u proljeće 1923, kao 
učitelj u Virju. Tu je izdao svoju prvu zbirku pjesama, »Osamljenim 
stazama« (1924), koju je sam slagao i. odštampao na malom štamparskom 
stroju u virovskoj tiskari. U Virju je uređivao lokalni humoristički list, 
pisao je feljtone i pripovjetke (»Mor«; objavljena postumno, kao izdanje 
Hrvatskog učiteljskog društva u Koprivnici, Zagreb, 1930) i skupljao građu 
za roman iz učiteljskog života, koji nije napisao. U siječnju 1925, zbog 
pogoršanoga zdravstvenog stanja, dobiva bolovanje. Od srpnja 1925. do 
travnja 1926. liječio se u sanatorijumu u Topolšici kraj Celja, gdje upoznaje 
Katarinu Kristić, studenticu agronomije iz Pančeva, koju spominje u 
nekoliko pjesama njoj posvećenih. Iz Topolšice prelazi u zagrebačku Zak- 
ladnu bolnicu gdje je 30. travnja 1926. operiran na plućima - ali operacija 
nije uspjela pa potkraj svibnja napušta bolnicu. Iste godine (1926) izlazi mu 
druga zbirka pjesama, posljednja koju je objavio za života, »Kućice u dolu«. 
Iz bolnice odlazi u Virje, zatim u Križevcima polaže praktički učiteljski ispit 
i provodi ferije (svoje posljednje ferije) kod kuće, u Staroj Ploščici. Na 
početku školske godine opet je u Virju, 15. siječnja 1927. legao je u krevet 
iz kojeg se više nije ustao. Od 24. veljače ležao je u koprivničkoj bolnici gdje 

je umro točno na godišnjicu neuspjele operacije, 30. travnja 1927. u 8 sati 
u jutro. Upravo se u tiskari obavljala korektura njegove pjesme (četiri 
soneta) »U crnini«koja je toga istoga dana izašla u koprivničkom listu 
o Domaće ognjište« i koja počinje stihom: 

Tišina mraka pada preko tijela. 
Prva trećina u posljednjem, četvrtom sonetu glasi: 

Samo bolesnik ne miče se. Nijemo 

odzvanja tuga jutra po svoj sobi - 

na stvari pada mračak tihe kobi. 


Iako je bio svjestan da smrt može doći po nj svakog časa, ipak, pišući 
ove stihove, Sudeta nije mogao ni pomisliti da će se kob ispuniti samo 
nekoliko sati prije nego što će njegova pjesma doći u ruke prvih čitalaca. 


D.J. 

IZABRANE PJESME 


MRAK 


Mrak je u sobi mojoj - 
kao nešto što tako lijepo ispunja hodnike 
hladnih, plavih samostana - 
samoću tajnih obala... 
Mrak je u sobi - kraj mene 
i njegova prisutnost 
tako lijepa i tako dobra 
kao i sanje moje mladosti 
koje su čitavog svojeg vijeka zalazile 
za tajni horizont moje duše 
a da nijesu našle svojega sutona 
koji bi ih ogrnuo crninom, 
koji bi im ugasio sunce - 
sunce: - Čežnje 
za Tobom 


Hrvatska prosvjeta, 25. 3. 1924 

KAD SU SVIJETLA POGASENA IZASLI SVI SU 
Tišina. Mrak. Muk - - | Izašli svi su 
Električno zvonce... i svi su sretni, 

Negdje kraj naše sobe - - osto je prazan hram... 
Svijeće. 
Kašljanje. Hroptanje. Koraci: A ja cvijeća nemam, 
jedan - dva, ; 

oe a ja darova nemam, 
tri - ništa... 


Sto ću da ja ti dam?! 


TiSina. Mrak. 


Muk... Tu sam - sam ja: 


srce - moj bratac 

i sestrica mala duša... 
U pomréini sjen se crnih kola kreće - 
vrh golih Karavanki gore zvijezde: 


x O, reci samo: 
kao svijeće... 


što hoćeš, što želiš, 
nas troje te pokorno sluša! 


Hrvatska prosvjeta, 25. 2. 1926. Narodna politika, 14. 5. 1926. 
Sutoni, 1929. Kuéice u dolu, 1926. 

PRED POLAZAK 


(Gospodici Mariji Zorić) 


I opet put! Zar opet putujem? 

U noć? U dan? U četvrtu klasu, 

u kakvu hladnu i studenu bolnicu? 

Stojim, naslonjen, na crnoj ogradi perona 

i čekam signal (možda posljednji!?). 

Idu ljudi, putnici, trgovci i žene, 

i svaki se ustavi, zastane načas, 

a ja im, i preko svoje volje, čitam iz pogleda na licu 
svoju vlastitu bolest i njihovo duboko začuđenje. 


O, to boli - boli! 

Ali ja neću da oni znadu: da sam bolestan! 

- Stojim uspravno, ovdje, uz nijemu ogradu 

i puštam da mi se tijelo grči i previja od bolesti 

za mekanim naslonom i i udobnom praznom klupom, 
i svako novo začuđenje 

popratim novim obijesnim smiješkom: 


No - kad bi se našla čija blaga ruka 

koja bi, ko sutonji povjetarac potočnice na vodi, 
pomilovala moje oči " 

i plaho ih sklopila ko otajne staklene latice - 
oćutila bi lagani drhtaj kako se u njima budi, 
osjetila bi 

da je svaki novi smiješak po jedna nova muka, 
po jedan nož u grudi!... 


Hrvatska prosvjeta, 25. 8. 1926. 
Sutoni, 1929. 

MISAO NA SMRT 


Ima dana kad sve tako jako zavolim 

da od čuda i cvijeće procvate. 

Na visokom svodu oblačići koji su već prošli 
požele da se vrate! 


Ima dana kad progovore i debla, 

i ptice pričaju o čudesima u gori. 

Sa oblačnog neba padne zraka zlatnog sunca 
vrh raži koja zori. 


Ima dana kad sve potpuno zaboravim 
pa ne mogu biti više grub ni zao, 

kad se ruka maša grudi mjesto srca 
koje sam već dao. 


Ima dana kad je sve tako poznato i blago 
da ne mogu više ni mrziti ni kleti: 

- ima dana kad osjetim jasno: da ću - 
naskoro umrijeti! 


Kućice u dolu, 1926. 

ČEŽNJE I BOLESTAN MLADIĆ 


Noé miriše sijenom. I zvijezdama sa svoda. 

- Prođi preko prijelaza dok mjesec ne prohoda, 
pa poslušaj, molim te, kada sumrak dolazi: 

tko to uvijek oko moje kuće prolazi! 


Čuo sam ga noćas! Baš su negdje žita 
spremala se krišom da do jutra dozore, 
a ja nisam mogo uzdržati više, 

a ja nisam mogo da ne otprem prozore; 
i da žita dozore - - 


Ujutro je pijesak gorio na drumu, 

preko njeg je prošlo sedam rujnih makova; 
ptice su me zvale da idem u šumu, 

a ja nisam mogo: 

sudbina je takova...! 


Putniče sa ceste, mila djevojko, 

prođi preko prijelaza...ja sam bolestan, 

pa pogledaj, molim te, kada sumrak dolazi, 
tko to uvijek oko moje kuće prolazi...! 


Kućice u dolu, 1926. 

PRIČA 


Slušaj, Katjoščice, srce malo, 
bi li htjela da ti pričam 

onu tužnu priču - 

o djetetu-snijegu 

na brijegu...? 


Znam da voliš priče 

i lutkice koje su ko snijeg bijele 
i imaju plave oči, 

ko ono dijete iz snijega - 

vrh našega brijega! 


Slušaj, da li se i tebi čini 

kad ovako čuješ 

gdje za kućom vije vjetar i zima 
da zbilja vrh brijega 

plače dijete od snijega? 


Davno već tome, o, davno, 
otkad smo se otukli u svijet, 

u gradove, na mora, med ljude, 
čini mi se da na vrh brijega 

ne sjedi više dijete od snijega! 


A kad bih i htio da buđe 

onako kao što je bilo 

nekad ... sve bi tek obmana bila: 
o djetetu-snijegu 

na brijegu.Jer to su dijete jedne 
večeri tavne, u gradu, 

ubili opaki ljudi 

i tamo, vrh našeg brijega, 

nema već djeteta-snijega! 

Samo gavrani crni 

i borovi mrki, u noći, 
često me sjećaju svega: 
da je nekad vrh brijega 
bilo dijete od snijega. 


Aito je rijetko - ko san - 
san lijepe mladosti moje! 


Zaklopi, Katjoško, oči 
i plači, 

jer vrh našeg brijega 
nikada više neće, 
nikada više neće 
djeteta biti od snijega! 


Kućice u dolu, 1926. 

PRAZNINA 


Kako je tužno kad su boje sure 

i ljudi prolaze i ništa ne misle, 

a žene kod kuće ko sjene se stisle 
i šute i tupo kroz prozore zure, 


kad ulicom prođe sve što sretno živi 
i nitko ni riječju Boga ne nazove, 
kada kiša šiba mračne jablanove 

i muklo se spušta vlažni suton sivi. 


O, kako je tužno kad je život prazan, 
kada pusto teče ko voda u žlijebu, 
ko oblaci vjetrom nošeni po nebu ... 


A u noćnoj tami na raskršću gradskom 
stara crkva kisne - znamen svoga vijeka, 
i Bog u njoj plače i uzalud čeka. 


Luč, 12. 4. 1927. 
Sutoni, 1929. 


U TAMNICI 


Godine duge već ne vidjeh sunca, 
niti osluhnuh ševinu pjesmu; 
stisnut 

u mraku vlažne tamnice mračne, 
okovan lancima vječnog bola, 
tek sanjat mogu visine zračne - 
ljepote rođenog dola. 


A u meni bješe stotina srca - 

stotina mladih, krilatih ptica; 

opit 

suncem i snagom za kamen gore, 
vjerom za buru kreševa duga, 
mišljah: da kritikom bih stišao more, 
srušio hrast sred luga. 


U meni bješe ljubavi more; 
topline za sve uboge ljude - 
radosti 

za sve okrutne dane života, 
smisla za sve prezrene, bijedne, - 
za one što žive poput skota 

bez nade jedne. 


A sada? Trunući ovdje, 

gušeć se memlom, vlagom i bolom, 
ništa, 

ništa me tako gorko ne boli 

ko miso usred vječite tame: 

da sve što imah trune i gine, 

a samo za me! 


Domaće ognjište, 23. 4. 1927. 
Sutoni, 1929. 

RUKE 


Umorne ruke moje 
kako ste suhe i Zute - 


umorne! 


( Katarini) 


Stavljam vas tiho kraj sebe 


na tople jastuke svoje 
da se odmorite. 

A tko će vas da odmori? 
Vi ste umorne vjecno. 


Ko vodeno cvijeće hlapite 
kad ga iz vode iščupaju 


mlada 


uz tihu obalu riječnu. 
Zalud vas jastuci mole, 
zalud vas tako vole, 
vaša je ljubav mrtva, 
nju su pokopali davno. 


Pa ipak, uboge moje, 
nikoga do vas nemam - 


do boli! 


Topim vas dahom svojim, 


na mlado sunce vas nosim, 


al vi ste jednake uvijek - 
uvijek ste tužnije, tanje 
malene, male moje! 


R 
R 


I jesen kad već dođe, 

i proljeće kada požuti 
rano, 

ja sved vas ludo molim 
i suzama vas pitam: 

za kim ste žalosne tako, 
za kim venete tako, 
uboge ruke moje? 


Ali vi nećete reći! ... 
Šutite uvijek šutite 
nujne; 

pa i ja onda zašutim 

i stisnem se bliže k vama, 
a za kućom netko prođe 
i lišće padati stane - 

i svuda, svuda je tama ... 


Virje, 19. 2. 1927. 
Hrvatska prosvjeta, 25. 4. 1927. 
Sutoni, 1929. 

POSTUMA 


NOĆ 


Otajna dolazi noć. 

Iz daljina, dalekih daljina, 
prozirna, laka, od rose čišća, 

s glavom divnom, zamišljenom, 
i kosom punom lišća. 


S proplanka ide 

laganim hodom. 

Vjetar joj igra prozirnim velom, 
i njene oči, sanjive plave, 

sklapa pod visokim čelom. 


Jablani šume 

od daha njena. 

Potokom gorskim u zlatnom čunu 
došo je mjesec noseći sobom 
košaru jagoda punu. 


A gore visoko, 

visoko ko što su dječije čežnje, 
zvijezde su stale i budno stoje. 
Noći, sestrice mila, utjeho tužnih, 
pohodi i dvorove moje! 


Mladost, 12. 11. 1927. 
Sutoni, 1929. 

NOC 


Gase se boje umorne, 
jesenja stabla placu, 
iza kaljavih drumova 
gavrana jata gacu. 


I bronce tuže žalosne 
za lišćem što se ruši, 
za pustoši u prsima 

i žalošću u duši. 


Dok mrak se spušta prokiso 
na put i potok samotan, 

vrh šume mjesec umire 

u oblacima zamotan. 


Još negdje usred šumice 
mlin je samo čuti... 
- Netko je svjetlo zgasio 
i sad u mraku šuti... 


Hrvatska prosvjeta, 25. 11, 1927. 
Sutoni, 1929. 

SUNCE 


Sunce! 
Sunce! 


Kako te dugo nisam vidio, 
već cijelu godinu, 

samo četiri bijela hladna zida, 

sjever što pod prozorima vječno rida 
i težak gvozden strop. 


Danju te slušam kako hodaš oko kuće, 
tapkaš s djecom po lišću i plašću, 
trčite po livadama, ptice tražite po hrašću 
A kada dan svoj plašt za gorom svuče, 
mračne se sjene u sobu uvuku, 

tek san mi ostaje o tebi 

i suza koja u vječnome muku. 


Onda mi se čini 
da je negdje daleko, jako daleko 
kućica sunčana u šumi na čistini 

i u njoj mali mekani krevet. 


I sve je tiho u njoj. Tako tiho i suncem obasjano 
da se ni boli osjetit ne mogu, 
da čovjek zaboravlja tko je, 
da ne zna već za patnje svoje 
i spokojan zatvara oči... 
Sunce! 


Sunce! 


Hrvatska prosvjeta, 25. 11. 1927. 
Sutoni, 1929. 

MRTVO SUNCE 


Prerano gasiš se, sunce, 
bijela radosti moja, 
drumovi puni su ptica 

i trave crvenih boja. 


U šume, u visine, 

snove sam poslao svoje, 
jošte ni minuli nisu 

niz tihe dvorove moje. 


A ti se već gasiš, toneš, i crne koprene bacaš. 


Kud tise tako žuri, 
kud tako žurno koracaš? 


Hrvatska prosvjeta, 29. 11. 1927. 
Sutoni, 1929. 

JUTARNJA ŠETNJA 


Ispod grana, 

u sjenama, 

jošte niže, 

gdje dragulje mjesec niže 
u proljeća rana, 


tihim hodom 

proć ću danas 

da se molim - 

tiho dobrog Boga molim 
nad samotnom vodom: 


za nju, 
za vas 
i za onu malu braću 
što uz žuti tihi krevet 
u bolnici 
plaču. 


Da im ova 

tiha noéca bude dobra, 
da im sklopi tihe oči 

i izljubi u samoći 

usta puna snova. 


Hrvatska prosvjeta, 25. 11. 1927. 


Sutoni; 1929. 

STRAH 


Slomi se jedna grana 
- sama? 

Na zemlju 

pade 

- žuta. 

I lišće šušti ko ludo 

i pada 

vrh zgrada 

i puta. 


Šume jablani crni, 
šume 

u noći 

ko dusi 

- sami... 

I lišće s vrhova pada 
i pada 

kraj zgrada 

u tami. 


A tamo dalje - gore 

propelo 

križevi 

Putovi 

- kiše. 

Novembar kašljuca u granju 
sve niže 

i bliže 

- sve tiše. 

Miču se crne sjene, 
idu 

i šute 

ko ure 

- kasne. 

Na kraju nijemog sela 
svijeća 

- dah cvijeća - 

- gasne. 

Čekaš me - znadem: evo 
idem 

k Tebi, 

sestrice 

- smrti! 


Hrvatska prosvjeta, 25. 9. 1928. 
Sutoni, 1929. 

ZA VELIKO KRILO USNULE ŠUME... 


Za veliko krilo usnule šume 
umoran dan je na počinak lego, 

. dok uzdisaj njegov silazi u me 
bistri se žamor po cestama slego. 


Kroz sumračje prvo oblaci slaze 

is majkama starim zajedno mole, 

a onamo zvijezde kud noge mi gaze 
gore i trepte ko srca što vole. 


Od umora dnevnog trudne su duše 
i šute u miru što teče po travi, 
i nekud sve jače i jače se ruše 
usnule kuće i proplanci plavi. 


Hrvatska prosvjeta, 25. 9. 1928. 

LIVADE SAME, LIVADE PLAVE... 


Livade same, livade plave, 
livade tužne, mirisa pune, 
sunca i rose, koje se rune 
živicom, vrbom i kosama trave. 


Sumoran potok, tih i bez vode, 
sutona svakog jeca i moli 
beskrajem sivim, dokle iz doli 
srebrne magle po njemu hode. 


Ptičice male, oblaci, cvijeće. 
Livade same, livade plave. 

U daljini crkva što pogled zove. 
Čuj: nestaje stada, zvončići zveče. 


Poljem i dolom silazi veče, 
trave se truse, mirisa pune. 

Prve se zvijezde lagano rune. 
Tiho je tiho - ni vjetar da dune... 


Hrvatska prosvjeta, 25. 9. 1928. 

DIJETE 


Htjelo je dijete da moli, 
da se potuži, 

sa zričkom, sa travom, 

s malom vrbom na otoku, 
s mjesecom u potoku, 
Isusu!... 


Htjelo je da ga moli, 

da mu pripovijeda o bolesnom psu, 

o kozici s kojom se svaki dan vere u brda 
kako mu drača tvrda 

nožice bose para, 

kako mu oteše koricu crnog hljeba. 


Hijelo je dijete 

da se potuži, da se izjada, 
a tog je toliko bilo - 

da je zaboravilo!... 


Sutoni, 1929, 


44 


LIŠĆE 


Na blatnom putu nema traga dana, 
bolesna večer preko grana šuti, 

i lišće pada i ko ludo žuti 

s ogoljelih, žalosnih platana. 


I putem leti, putem pada samo 
kao iz krila, nekih suhih ruku, 

i zvoni... jeca... jaduje u muku 

i skreće nijemo do čempresa tamo. 


Tamo je mnogo ko povorka stalo 
i noći duge sad bez nade trune. 
Zašuti. A kad vjetar s nova dune 
prene se, šušne novo što je palo. 


I tako cijele ponoći i zore 

bez traga sunca i radosti dana 

za kućom pada sve za granom grana 
i žute svijeće posmrtničke gore... 


Sutoni, 1929, 

JUTRO | Jutro je tužno i samo... 
Misliti treba. 
Na Misliti i plakati bez riječi 
Osvanulo je jutro. | iza sklopljenih očiju i stisnutih zubi. 
Jutro žuto, kišljivo i tužno... I 
I lišće pada i grane vise nemoćne u zraku. , : 
Jer kiša sve jače pada - 
th wae i dan postaje sve tiši, sve manji i prozirniji 
Sad se treba sjetiti sveg Sto je bilo i u jecaju se gubit... 
i glavu prekriti rukama i zaplakati bez riječi. ` 


Jer se nikad neće vratiti ona, 

neće se nikada vratiti dani prvih ljubavnih 

sastanaka 

i drhtanja u nenadanom susretu. 

Neće se vratiti veselje , 
i noći kad smo pjevali serenade 

i pili vino i oči djevojačke u snima, 

kad smo uzdisali i padali u sevdah i tugu. 


Sada je jutro, 

kišno jesensko jutro, ostalo bez svega, 
i sjećanje ko talog na dnu čaše, 
ispraznost i - 

ah! 





Kiše plaču, i padaju i plaču, | 
i umiru u žljebovima iza kuće, 

suhim dugim prstima izvijaju 

tužne uzdahe i poglede 

i mutnu, neobjašnjenu bol. 

Uvlače se na prozore 

i padaju po podu, stolu i krevetu, 

i zamataju u neku neuglednu boju 

svijet i misli u njemu... 


Sutoni, 1929. 

DA LI SE SJEĆAŠ? 


Otajna noć. Pognutih glava 
ko dusi. Izmedu zamrlih polja 
kasaju konji. 


Idu i $ute. Zamisljen otac 
roni kroz tajac, udara bičem. 
Zvijezde se miču. 


Za nama negdje ostalo selo, 
majka i braća, družica lijepa 
s očima krupnim. 


Voćnjaci puni kasnoga ploda, 
banjak na kome otac sjedi 
u zimske noći. 


I jošte nešto tako boli, 
ja ne znam što, ali ga ćutim 
dok kola idu. 


Brazde se puše. Tišina. Mračak. 
Na polju pjeva šturak uz strn: 
crn... CIN... 


Otajna noć... otavom pokrit 
išo sam nekud - nešto sam htio. 
Da li se sjećaš? 


Sutoni, 1929. 

KAD DOĐE DUŠO PROLJEĆE... 


Kad dođe, dušo, proljeće, 
nitko me neće voljeti; 
mene će duša boljeti, 

ej, kada dođe proljeće. 


Uzet ću bokor cvjetova 
pa ću ga na grob nositi, 
suzom ga toplom rositi, 
ej, bokor bijelih cvjetova. 


Moja će majka ustati, 

u blijed me obraz ljubiti, 
zvon će se sjetno gubiti 

u noć - kad dođe proljeće! 


Sutoni, 1929. 

JA 


Sto je dan, što je noć, 

što sam ja!? 

Sjena stare kuće jedne, 
san na stazi žene bijedne. 
Pjena vala ubrzana, 
pjena - da. 


Ja sam samo žuta grana, 
zvono kasnog ljetnog dana, 
na grudima živa rana, 

suza što je Bogu pala, 
spokoj zadnjeg bijelog vala, 
igra, sjenka - - 

igra malal... 


Sutoni, 1929. 

U KAVEZU MALA PTICA... 


U kavezu mala ptica 
plače ljetni dan, 

niz doline ječi pjesma, 
život žalostan. 


U šumici topla gnijezda 
i ptić samotan, 

sunce gasne, a on čeka 
čeka utaman. 


Jutrom ranim sunce gori, 
budi bića sva, 

probudit će, prenuti će, 
ali ptića dva 


nikad više probuditi 
neće ono moć; 

pukla su im mala srca 
ovu tamnu noć. 


A jedan je čovjek pričo 
kako plače dan; 

niz doline ječi pjesma - 
život žalostan. 


Sutoni, 1929. 


51 


NOCAS 


Noéas sam slušao. Negdje za kućom 
hropio vjetar, pseta su vijala, 

netko je lupio vratima. Svijala 

žuta se grana oraha. S tučom 


ponoé se crna survala na mene, 
a ja sam vikao, zvao, molio; 
strah se je gorki u grud prolio, 
u moje oči bolne, plamene... 


Strah me je bilo. Ja sam molio 
za jednu toplu ruku nečiju, 

za jednu toplu ruku dječiju. | 
Ja sam te noćas tako volio... 


I ja sam molio, žarko molio 

za jedno jutro jošte radosti, 

za jedan minut prošle mladosti. 
Ja sam te noćas ludo volio. 


A nigdje nije bilo čovjeka 
i jedne duše, srca, milosti 


I ja sam tonuo, sve dublje tonuo. 


Negdje za kućom 
hropio vjetar, pseta su vijala, 
netko je lupio vratima. 


Sutoni, 1929. 

ŠKROPE KIŠE 


Škrope tople, dobre kiše, 

moja duša mala ima sedam rana: 
šumi bujna krošnja raspjevana, 
mokro žito diše... 


Spusti majko, vela, 

odviše je težak miris ananasa, 
gasnu ruke, melodije mladog glasa 
dozivlju me rodna sela. 


Ja sam tužan, bolan, bolan jako, 
mene tako bole-tvoje oči... 
Škrope kiše, zar nema pomoći"... 
Mati, samo malo, malo tako... 


Sutoni, 1929. 

NOC 


Trepere zvijezde u crnom plastu, 
sablasno šušti pokošen strn... 
Vinograd zori i šturak jeca: 
crrn, CITIN...CIN, CITITN... 


Jablani glavom u oblak rone, 
ponoć se spušta na glogov trn, 
prolazi tajcem ko srh daleki... 
žalosni nujni - crn, crn... crn... Crn... 


Sutoni, 1929. 

KAD UMREM 


Ući će moja majka, 

mnogo blijeda i mnogo zamišljena, 
i drhtavom će rukom posut smilja 
i svetog drvca vrh uzglavlja moga. 

I tad će nahraniti ptice iza kuće 

i upaliti svijeću kraj loga... 


I onda će sjesti 
pa će moliti. 


Suton će doći sa crvenom kapicom 
i provirit će na prozor 

pa će se začuditi, 

a majka će gledat u smilje 

i dječje lice na jastuku 

i zaboravit će dalje da moli. 


I ja ću se začuditi... 

Cudit ću se da sam nekad bio 
i da sam ovo u raspadu tijelo 
sačuvat htio. 


Cudit ću se da sam drukčije snio 
ida nisam znao 
ništa više! - 


Stara Plošćica, 30. 7. 1926. 
Sutoni, 1929. 

JA NE ZNAM LICA TVOJEGA 


Ja ne znam lica tvojega 
nit korak poznam tvoj - 
jesi l’ mi brat il sestrica 
ili si strah tek moj? 


Al svake noći umorne, 
u ponoć gorku, zlu, 
kada me nada ostavlja, 
ti si pred vratima tu. 


Pjesme II, 1943. 

UMIRU DANI 


Umiru dani. Prolaze tiho, 
bez riječi, gase se nujno 
i odu, odu. . 


Umiru dani. Prolaze tiho. 
Stare se grane spuštaju nujno. 


Topet jedno veče. Jedno nujno veče 
kad žuta svjetla gore i krevet ludo cvili 

i duša kao luđak na poslušnost se sili 

i šuti, trpi, snosi, dok sve preko nje teče. 


I opet jedno veče uzdaha i boli 
i umiranja tihog, dok gradom korak zvoni, 
dok mozak šumom gori i u bezdan roni. 


Pjesme II, 1943. 

VINOGRAD 


Od silnog boja i od roda zrela, 
sav crven i crn, 

u tihoj magli šuti. > 

Između lišća viri grozd i žuti 
na kasnom suncu 

povrh bijelih sela. 


Po zlatnoj brazdi ko da nešto sluti 
požare gustih crvenih pastela 
sasuše pjege kasna kišna neba. 

Ni glasa nigdje... 

Vjetar snije... ćuti... 


Miču se sjene. Sunce. 
Dani. 

Noći. 

Prolaze tiho milujući. Stižu 
Miholjske magle. 

O, skoro će doći 

i berba!... 


A s njom se 

sve pjesme i čežnje nam dižu, 

svi spomeni lijepi o jednome lani, 
svi djetinji dani - 
sve kuće i sela sva, 

svi ljudi i djeca 

i ja! 


Pjesme II, 1943. 





SONET 


(Iz nestale zbirke »Na dnu«) 


I ja sam nekad mnogo toga snio, 
pisao dnevnike, vodio debate: 

nad knjigom duge sprovodio sate - 
pjevao, ljubio, maštao i pio. 


I ja sam nekad sretan biti htio 
da mi se boli radostima vrate. 
S oreolom vrh kose joj zlate 
sagradih sanja jedan svijet cio! 


I ja sam nekad, ko trubadur ludi, 
s bokorom ruža pred njom skrušen pao, 
darovao joj mnogi cvijetak skupi... 


A kad joj jednom spazih gole grudi, 


zaklopih oči... kriknuh. "Ali, jao", 
reče mi ona, "zar ste tako glupi?" 


Pjesme II, 1943. 

ZABORAV 


Sinoć kad je cijela ulica zaspala 

i nitko nije mislio na prošli dan, 

na kišu što je cijelo popodne plakala 

i na ono siroče što je tražilo stan i 

i zaspalo na asfaltu ispod osvijetljenih stakala, 
došla si ti - da me obađeš... 


Otvorio sam ti vrata! 

Zar me nisi prepoznala tada? 

Ne?! Šum oprava tvojih je prošao 
trošnim stepenicama do prvog sprata 

i do odra moga... a ja sam ostao sam 
dolje na pragu uz ono siroče kraj vrata. 


Možda si se sjetila tada 

kad si vidjela ukočeno tijelo 

i oči ko zvijezde zgasle iznad grana 
da to nisam ja?! I da je milosrđe tvoje 
i ljubav bila što te pokajanu 

dovela amo na dan smrti moje. 


No, ti si zaboravila kao i za života 

i, dok se tvoj plač grčio kraj tijela, 

u daljinama, na putu, iza grada, 

nad pomrčinom neba nevesela, 

sreo je, kažu, putnik neki, pod kišom što lijeva, 
prikazu neku gdje ide i pjeva. 


Pjesme II, 1943. 

VEČERAS 


Večeras je nenadano došlo sunce 
na otvoren prozor k meni. 

Ne! Samo sam htio 

dići ih bolne u sjeni. 


I netko je tada prišao krevetu mome 
i lako mi pridigao glavu - 

da mu se zahvalim, oh, da ga vidim 
u večer toplu i plavu. 


A sunce se tad rastužilo samo 
i sklopilo sanjive oči, 

a ja sam tek vidio borove crne 
i sjenu do sjene u noći. 


Pjesme II, 1943. 

UMIRANJE 


Maro, srce moje, 
kako tužno teku 
ovi blijedi dani! 
Slušaj, kako vani 
u beskraj daleku 
gasnu tužne boje. 


* 


Ja sam tuzan. Nije 
tuga moje duse 
jošte mrtva pala. 
Usna mi se smije, 
dani mi se guše. 
Maro, tugo mala... 
Uzmi svijecu, cvijece, 
pali tamjan Zuti, 
žalosni su puti: 
meni zvona ječe - 
u groblje se kreće... 


Uzmi svijeću, cvijeće... 


Pjesme II, 1943. 

PODNE 


Šumori prastari hrast na rubu prastare šume 

i tiho spušta grane pune mladog žira, 

podne se otajnim lukom prema zenitu penje, zaljubljen pastir 
svira. 


U docu drijemaju sela, ko klupko oblak se bijeli 
u sitne pramove kida, livada pobožno ćuti, 
krave na pojila idu, opita suncem vrelim 

divlja jabuka žuti. 


Zastaše potoci gorski, jezera sklopila oči, 
kroz zlatna žita više ne prolazi oštra kosa, 
jagoda zri na lišću, tih se maslačak preno, 
na glavu sjela mu osa. 


I sunce se pomiče, ide: plime sunčane teku 
i plave tihe doline, sela i livade rodne. 
Omara; čas svečan; čovjeka prolaze srsi, 

u zenit ušlo je podne. 


S nebeskih krugova modrih Bog sad silazi dolje 
i tiho blagosivlja ljude, šume, polja, doline, 

i sve su stvari svete i tako čarobno lijepe 

da nam se braćom čine. 


Pjesme II, 1943. 


OTKOSI SUMA 


Mirišu mladi otkosi kraj šume 
i jutro sunca 

. Što sa njima spava 

i jutro sreće 

što ponire u me, 

što ponire kao miris trava. 


Legnem na plast, slušam, kako šušti 
i kako ptice 

iz šume niču, 

zrikavci nujni 

nujnim glasom zriču: 

val suhe kiše nad livadom pljušti... 


I dogodi se tog otajnog časa 
: da mi se nekad 
kao janje bijelo 
prikrade tiho 
izmed zlatnog klasa 
podsjeti me na zdravlje i selo... 


I podsjeti me nečeg, ne znam čega, 
da sklopim ruke 
i plačem. 


Pjesme II, 1943. 


64 





IZA MOJE KUĆE ŠUTE PTICE... 


Iza moje kuće šute ptice, 
šute po danu i kroz mrkle noći. 


Za mojom kućom u samotnom granju 

davno već nijesu zapjevale ptice, 

kad zvona dođu i pokraj njih prođu, i mjesec žut se 
provodi na panju. 


I sjene idu po visokom zidu, 

i mjesec žut se rađa na vrh panja, 
otajno šuti ponoć usred granja 

i sjene idu po visokom zidu. 


I čini mi se, čini mi se tako, 
kao da negdje u sjeni, na putu, 
netko je ubro jednu ružu žutu... 


Pjesme II, 1943. 

NIZ CESTU PODEM PTICE 


Niz cestu podem - za mnom ide tuga, Male su ptice zaboravile šta su. 


u šumu bjezim, ondje već me čeka; — + 
utjehu ištem, tuga mi je druga, 


8 One su mislile da su igračke zlatne 
u sobu zadem, i tamo me čeka. 


koje su jutros zaboravila djeca, 
one su mislile da su pupovi rani, 
Svud tuga, vječna bol i tuga: jorgovani. 
ispružim ruke pa i na njih sjeda... 
Iz susjedova dvorišta istrčalo je dijete, - 
mala mu se nožica ustavila u trku, 

tankim je prstićem opisalo srebrnu kružnicu 


čuda... 


Zaboli me duša, i zvona me rasplaču, 
rasplaču me pastiri u dolu, 

sjetim se nečeg, ja ne znam čega, 
iduša mi krikne u bolu. 


Pjesme II, 1943. Pjesme II, 1943. 

SLIJEPA DJEVOJRA 


Hijela bi, Mala, da ti nešto pričam... 

da ti nešto pričam. A što da ti pričam sada? 
Dani su Zalosni kao i lani, 

ina svakoj grani 

lišće žuti i pada - 

Sto da ti pričam sada? 


Htjela bi, Mala, da ti nešto pričam - 
da ti nešto pričam... 1 

A što da ti pričam sada? 

Vani su Zalosni, jesenji dani, 

umiru magle, miruju vrh zgrada 

i suton pada. 


Hočeš li priče o bojama Sto mru 
kad lišće žuti i pada, 
kad sive kiše jecaju u žlijebu... 


sake 


Još jedan tren samo pa će umrijeti boje, 
umrijet će dan, 
i žuto će lišće padati sa grana. 


Pjesme II, 1943. 





JABLANOVI 


Šumore, šume gordi jablanovi 

na drumu ravnom što u polja kreće 
umoran vjetar vrhove im spleće 

is njima nekud u visine plovi. 


, 


I jato ptica u grane im slijeće, 
Zašuli, čuti, pa se opet novi 
glasovi prenu i sve u se ovi 
ko u plašt. 


Pjesme II 1943, 

NEK HUJE DIVLJI VJETROVI... BOLESNIK 


Skrope ludom sjetom modri noćni sati: 
mre jecaj sa nekog dalekog zvonika, 

i ponoć vrh glave mladog bolesnika 
zastade bez daha kao brižna mati. 


Nek huje divlji vjetrovi, 
nek tonu crne zore, 
ja ću se jednako dizati 
k bijelim zvijezdama gore. 
Sve lađe ću razbiti svoje 
o usko to vaše more, 
u prah ću oboriti sumorne 
ovoga svijeta dvore. 
Nek huknu tad divlji vjetrovi, 
utonu crvene zore, 
da se uzmognem vinuti 
k bijelim zvijezdama gore. 


I rosa se prosu; posu kosu, ruke. 
Kao neke tajne isplakane suze 
i radost grančica sav krevet obuze zgrčenog - - - - 


Pjesme II, 1943. Pjesme II, 1943. 

TI NE VJERUJEŠ... 


Ti ne vjerujes: 

samo slušaš. Riječi slušaš 

kako zvone u mjesečevom čunku 
i plače rosa i korak umire 

po ovlaženom šljunku. 


Al kad bi znala 

za ljubav koja je vrh nas negdje, 
ali,koja se ne može reći, 
skinula bi veo sa svojega lica 

i prezrela bi riječi. 


Ali ti ne vjeruješ. 

Samo slušaš. Riječi slušaš 

kako mru u mjesečevom čunku, 
i kako plače rosa i korak umire 
po ovlaženom šljunku: 


Pjesme II. 1943. 


72 





JESENSKE SU VRBE 
GRANE PROSULE... 


Jesenske su vrbe grane prosule, 

plaču vazdan, plaču mutne kiše, zdene; 
mir otajstven pade preko mračna dola, 
samo koja grana na vjetru se krene. 


Zasumore vrsi suhih kukuruza 

što ostaše poljem, kroz živice suhe, 
studen vjetar prođe bludeći po putu, 
smirujuć se tiho usred noći gluhe. 


I već sumrak pada tiho po majuru, 
i sve teže jeca nebom kiša siva, 
zadnja svjetla gasnu ... 


Pjesme II, 1943. 


O KIŠICE, O SESTRICE... 


O kišice, o sestrice 

tuge moje mojih noći, bola moga, 
i mene svi su ostavili, 

al moje srce jošte bije, 

al moje srce još se vedro smije, 
jer Bog me nikad ostavio nije. 


Što plaćeš, mala kišice, 

pod prozorima ove noći žalosne, 

svi mostovi su pozaspali davno 

i djeca davno prošla su preko njih? 
O, kišice, 0, sestrice! 


Što plačeš, mala kišice? 

Za svjetla što se tiho zgasiše, 

i krošnje što se redom sklopiše, 
za ljude što su žurno otišli 

i vrata oštrim čavlom zabili? 


Što plačeš pustoš neba crnoga, 
prazninu noći pustih grobova, 
za mrtvim glasom što se vinuo 
i nestao ko sjenka poljima? 


Pjesme II, 1943. 

UGASIO SE DAN... 


Ugasio se dan, pun žarkog živog svjetla, 

i boje pomriješe u pogaslom žitu, 

već tajna večer nađe i zadnju travku skritu, 
daleko negdje plače glas divljeg pijetla. 


Kroz polja i kroz rijeke dah božji drhtom prođe 
i zaleprša tiho u ovršju, u hrašću, 

zrikavci svi redom zaspaše u plašću, 

sve se tiho smiri i u san plavi pođe. 


A gorskom rijekom tankom u srebrnom čunu 
mjesec, blijedi dječak, spušta se na valu: 

u ruci nosi cvijeća košaricu punu 

i prosiplje ga putem, livadom, po džbunu. 


Pjesme II, 1943. 

TI KOJI SI SKLOPIO CVIJECU 
ZLATNE VLATI... 


Ti koji si sklopio cvijeću zlatne vlati, 
utišao žubor potoka u vlaću 

i šumor grana . 

i boli onih što kroz dane pale, 
smiluj se, sidi, i k meni se vrati! 


Ti koji si sklopio cvijeću zlatne vlati, 
utišao žubor potoka u vlaću 

da ptice sniju i da zvijezde gore, 

u miru tihom spava sitna buba: 
Smiluj se, dobri, i k meni se svrati 

i svojom tihom nevidljivom rukom 
zaklopi vječno ove oči moje! 


1927. 
Pjesme H, 1943. 

PRILOZI 


Kritike, prikazi, osvrti 






















Tlija Jakovljević: Pjesnik sutona 


Bio je nježan i povučen, pravo boležljivo dijete, koje je zasanjeno 
gledalo u život, strepeći od kavane i prevratne groznice. Još pod utjecajem 
književnih nazora iz školske čitanke piše prve stihove u maniri pjesnika 
starije generacije, dok se s vremenom ne upozna s našom novijom lirikom 
i njemačkim ekspresionizmom, da svoju književnu kulturu još više proširi. 
Tako mu se otkriše nove izražajne mogućnosti, a uvjerenje, da je umjetnina 
utjelovljenje unutrašnjeg života umjetnikova, dade mu poticaj, da još 
dublje zaroni u sebe i našavši sebe da nađe i svoj izražaj. Bolest koja je 
rapidno napredovala, i oduzimala mu nadu u dug život, samo ga je jače 
prikivala uz dušu i tako mu pomagala da se oslobodi literarnih utjecaja, 
kojima podliježu svi mladi pjesnici u dječačkim godinama, te da svoju 
kratku životnu putanju završi kao potpuno samostalan i izgrađen poet. 


Sutonizam nije akcidentalna pojava Sudetine lirike. On sačinjava 
njezinu osnovnu notu i sve ono što s njom nije u suglasju, samo je aberacija 
od ovog temeljnog duševnog raspoloženja. 


Njegovi sutoni bijahu često krvavi, mutni, magloviti, puni kiše i 
Sijevanja munja, prezasićeni tjeskobom i mučnim očekivanjima, kao da nisu 
nikli iz krila dana, nego da se rodiše iz utrobe duboke ponoći. 


Štoviše, religiozni stihovi »Poslije kiše«, s Ave Maria«, »Preko 
Mene«, »Ja molim Ti ses, »U jesen« toliko su pročućeni, spontani i nepos- 
Tedni, da ih treba ubrojiti među najbolje stihove naše novije lirike. 


l Druga je zbirka (Kućice u dolu, op. I. P.) pjesama, općenito mnogo 
jedinstvenija od »Osamljenih staza«. Pjesnik se u njoj iz literatorskih sfera 

sasvim spustio u dol, među ljude, da kao čovjek govori ljudima: iskreno, 
jednostavno, bez ikakvih ukrasa. I da tako, bez namjere, da izazove 
književne efekte, postigne najveći uspjeh. 


Stoga on i na smrtnoj postelji grozničavo radi. Tintu drži na prsima, 
a papir prislanja na kakvu knjigu i ležeći piše. Svaku pjesmu najprije 
potpuno izgradi, a onda je prenosi na papir. Ruke mu toliko oslabiše, da je 
njima jedva držao pero. On ih je promatrao kao hlape, kao cvijeće, kad ga 
iz vode izvade. Svoje je snove poslao u visine, ali dok oni još nisu ni minuli 
uz dvorove pjesnikove duše, sunce se već počelo gasiti. Njemu se Zuri i ne 
osvrće se na pjesnikovo dozivanje. Uzalud kliče Sudeta, da se prerano gasi: 
već dolazi noć i s njome mali sanak, kao simbol smrti, osloboditeljice. 
Pjesniku je već sasvim svejedno da li će ga naći hladna, ukočenih očiju, ili 
će se potokom spustiti niz gore. 


Duro Sudeta: »Sutoni«, izdalo Hrvatsko učiteljsko društvo, Zagreb, 
1929. predgovor str. 3-22. 

Mate Ujević: Đuro Sudeta 


Gibak, vedra duha, spreman na šalu i u najozbiljnijim časovima, s 
razvijenom humorističkom crtom, on na prvi pogled nije odavao čovjeka 
dubljih i intenzivnijih emocija. Njegova spremnost da svakoj stvari pokaže 
i naličje, navela je više njgovih poznanika na misao da je on, u stvari, mali 
cinik, pogotovu što u svojim opaskama o ljudima nije bio odviše sustezljiv 
iizbirljiv. U stvari, Sudeta je bio posve drukčiji, nego što se pričinjao svojim 
znancima. U osnovi sentimentalan i mekan, on je vrlo duboko i vrlo 
intenzivno osjećao i doživljavao i ljuđe i prirodu, i vlastite snove. Prividna 
hladnoća, koju su kod njega neki nazirali, bila je zapravo maska iza koje se 
krilo i previše toplo srce. 


Njegova je lirika intimni dnevnik, u koji je pjesnik unosio sve titraje 
duše, sve kucaje svoga srca i sve afinitete sa svijetom i životom. U tome je 
prva i osnovna draž njegove poezije: neposredno, izravno bilježenje vlas- 
titih osjećaja i snova, bez odredenih i unaprijed utvrđenih ograda, programa 
i umjetničkih pobuda. Posve je, dakle, razumljivo, da je osnovni ton te 
poezije, suton, sumrak, umiranje i nelagodno osjećanje života. Kad bi 
drukčije bilo, Sudetina lirika ne bi bila lirika, jer ne bi bila osobena. Pjesnik 
se borio s rimom, tražio je izlaz i tražio je sebe. Osjećaji se teško probijaju 
kroz okove stihova. Ugledanja na znatnije i neznatnije pjesnike vrlo su 
brojna i vrlo očita, ali ni tada pjesnik nije postao rob svojih uzora. Prve 
porođajne muke bile su kratke. 


On ubrzo nalazi sebe i već u dvadesetprvoj godini progovorio je 
pjesnik Sudeta svoji jezikom i o sebi. Njegovi su pjesnički doživljaji stvarni, 
osobni, očno omedeni i upravo fotografski fiksirani i dati neposredno. 
čudesnom jednostavnošću, često bez ikakvih pjesničkih rekvizita i ukrasa. 
Put vrlo strm i vrlo sklizak, da iza tih njegovih, često i previše škrtih riječi 
nema snažnog umjetničkog doživljaja, koji nas upravo prikazuje uz pjes- 
nika, njegov bi pjesnički opus ostao bez jačih sugestivnih dojmova na 
čitaoca. Ovako, čitalac i na opaža posrednika između sebe i pjesnika - riječi 
i stihove. Dodir je uspostavljen nekom nabačenom slikom, nekim 
deminutivom ili majstorski poredanim riječima, kojesvojom muzikalnošću 
unose čitaoce u pjesnikova raspoloženja, u lirsko osjećanje cijeloga života 
i prirode, lagano titranje podsvjesnoga, religiozna smirenja i ushićenja, 
ljubavne boli i utjehe, i djetinju sraslost s prirodom. 


81 


Koji su ga razlozi naveli, da izbjegava »socijalne« i »patriotske« 
akcente, teško je dokučiti. Sudeta je bio skroman, povučen, upravo toliko 
povučen, da je izbjegavao svaki dodir sa »slavom« i »svijetom«. Samotni 
putnik, koji nije hlepio da se za nj zna. 


Đ. Sudeta, Proza II, HIBZ Zagreb, 1943., pogovor str. 297-313. 


Nikola Milićević: 25 godina od smrti Đure Sudete 


Bez velikih lutanja i učenja zanata od drugih, rekli bismo, skoro bez 
ikakvog razmišljanja, jednostavan i iskren, on je instiktivnom snagom svog 
talenta, brzo i sigurno, našao svoj poetski izraz, toliko svoj da ga ne možemo 
usporediti ni s kim u našoj književnosti prije njega. 


Sudeta je u svom kratkom životu napisao velik broj pjesama, (dva 
podeblja sveska), ali veći dio tih radova nosi početnički pečat. No 15-20 njih 
predstavljaju nesumnjivu književnu vrijednost, i to veliku vrijednost, ako 
ih ocjenjujemo kao takvu i posebnu vrst poezije, naime, ako gledamo uvjete 
pod kojima su nikle, vrijeme kad su nastale, duševne komplekse ličnosti, 
koja ih je stvarala i u njima dala sebe, i to adekvatno, sugestivno i do suza 
toplo. 


On je u svoje vrijeme bio jedan od najčitanijih pjesnika, naročito kod 
srednjoškolske omladine, jer njegova mekoća najviše i pogođuje tim 
godinama, a čitaju ga mnogo jos i danas i on je jedno od onih rijetkih imena 
van školskog programa, za kojeg mnogi đaci znaju da je postojao i pisao 
pjesme. 


Krugovi, I, br. 2, Zagreb 1952., str. 189. 

Vlatko Pavletić: Duro Sudeta 


Životopis hrvatskih pisaca ganuli bi i one čitaoce koji ostaju rav- 
nodušni nad stranicama njihovih knjiga. Tužna je to galerija 
izopćenika,rano upropaštenih talenata, i karaktera, nesretnika, patnika, 
kandidata za tamnice i ludnice, koje je samo smrt u bijedi spasavala od 
bijednog životarenja. I naprečac prekidala tek započeti put! 


Gledana iz tog aspekta, sudbina Đure Sudete, ne čini se izuzetkom, 
premda bi »i kamen rasplakala«. Teret duševnih i tjelesnih patnji sručio se 
na krhkog pjesnika već u djetinjstvu, da bi kasnije samo dobivao u inten- 
zitetu. 


Različito od A. B. Šimića, D. Sudeta (1903-1927) je još prije svoje 
dvadesete godine života bio svjestan da su mu dani odbrojani. Smrt zato 
doživljava sasvim drukčije: direktnije, prisnije. A. B. Šimić je racionalno 
objašnjava, D. Sudeta joj se okreće sentimentalno, kao bliskome biću. A 
obadvojca su je prihvatili kao činjenicu života, i obadvojica su u jednoj fazi 
razvitka tražili utjehu u okrilju programski isticanog katolicizma. No, A. B. 
Šimića je njegova misaonost dovela do spoznaje »praznog neba« neminov- 
no, kao Sto je bolesna sentimetalnost zadržala Sudetu u polutami crkvenih 
lađa, s molitvenikom u ruci. Što je, uostalom, takav teški bolesnik, osuđen 
na smrt u dvadesetčetvrtoj godini života, i mogao drugo nego da moli, kad 
već nije osjećao potrebu da nade na suprotnoj strani: da huli?! 


Sudeta je medutim - prikovan za bolesničku postelju - razvio u sebi 
isključivo ukus za sutonsko i jesensko, kišno i morbidno, spritualno i 
smrtno. Karakterističan je njegov stih: »Jesenji dani. Sumorne misli« Od 
malih nogu živio je u jeseni, preskočivši proljeće, ne doživjevši ljeto. Sve 
kompenzira pisanjem. Piše »iz sebe i o sebi«, jer svijet nije dospio upoznati, 
a u ljudima se razočarao dovoljno da se osami, ali nedovoljno da se 
suprotstavi zlu i nasilju. 

»Ja nikada nisam htio Život bure, 
traženja vječna, sumnje koje bole, 
ja sam od onih što su vječno sjetni 
i suton kasni tako žarko vole.« 

Njegovi su stihovi šapati u mraku (spac. V. P.) ali nemaju odrješitost 
govorenja niti harmoničnost pjevanja. Pjesme Sudetine obiluju konven- 
cionalnostima i općim mjestima, rime su mu banalne, slike blijede, poredbe 
bez efekata iznenađenja, metafore knjiške, motivi odviše netransponirano 
osobni...... 

Pa ipak, osjećamo da su to istinski grči, jedna smrtno bolesna preos- 
jetljiva duša koja nema vremena ni snage da se radikalno otrgne od 
naučenog. 


Republika, XIX, 11, Zagreb, 1963., str. 508. 

Branimir Donat: Autentični pjesnik 


Možda u suvremenoj hrvatskoj lirici u ovom trenutku nedostaje 
takav tip pjesnika kakav je bio Sudeta i zato nije nimalo neobično kada 
otkrijemo da nas poncki ton, pa čak i više puta i cijela skala njegove 
liričnosti privuče svojom spontanošću snažnije nego što to pjesma po 
svojim objektivnim vrijednostima zavređuje, jer, ma koliko ta liričnost i bila 
u izvjesnom svom formalnom aspektu i tradicionalna, neka unutrašnja 
ozarenost, izvjesni isprekidani ritam, koji se rodio iz neprestanog 
sukobljavanja određene metričke šeme, konvencionalnog rimarija i un- 
utrašnje potrebe da se iz govora pjesme oslobodi i razlije jezik slobodnog 
ritma modernog nezavisnog stiha, tu poeziju neprestano obnavljaju. 
Upravo ta unutrašnja napetost najdragocjeniji je prilog ovog pjesnika 
modernoj hrvatskoj poeziji, čije se značenje i vrijednost zamjećuju još i u 
ovom trenutku, jer ti ritmovi, ta istrganost, predstavljaju jedan od značajnih 
koraka prema našoj novijoj poeziji, potez značajniji za suvremenu poeziju 
i nove senzibilitete, nego li potvrdu povezanosti uz najuočljivije tokove 
tradicije. Formalno, Sudetina je poezija niknula kao hibrid onih tendencija, 
koje su začete s jedne strane u poeziji Gustava Krkleca u njegovoj zbirci 
»Srebrna cesta« a s druge kod A. B. Šimića u »Preobraženjima«..... 


On je pjesnik Cuda i vjerovanja, u njegovim pjesmama zaokuplja nas 
pjesnikova metaforička zaokupljenost ništavnim i beskrajnim. Citirana 
pjesma »Ptice« jako podsjeća na onaj tip poetske doživljajnosti koja je 
sjajan izraz našla u Cautico delle creature sv. Franje Asiškog, na pjesmu 
kroz čiju se čistoću kao kroz slavoluk svjetla i poniznosti, veličine i ništav- 
nosti ulazi samo u žarište jedne misli koja će biti stoljećima reprezentirana 
za evropski duh. 


Nesporazumi oko Sudetine poezije, odnosno još žešći nesporazumi 
oko njegove privatne ličnosti, nesporazumi oko karaktera njegove religioz- 
nosti, šta više oni upravo pokazuju kako međuratna dogmatska kritika nije 
u njegovoj poeziji otkrivala ništa drugo osim bolećive osjećajnosti, dok je 
od poezije imperativno zahtijevala potvrdu praktične religioznosti i as- 
ketizma dok je Sudeta u jezgri svog imaginarnog viđenja svijeta krio 

intenzivni hedonizam. Zato nam se čini da je Sudeta pjesnik vizije i 
tragičnog osjećanja života, jer njegova poezija zapravo je neprekidna 
tužaljka nad nemogućnošću ostvarenja tog unutrašnjeg nagona, ostvarenja 
apsolutne sreće. 


Republika, XII, br. 10., Zagreb, 1966. 


Saša Vereš: Duro Sudeta 


Ako postoji Sudeta koji se čini pomirljiv i ponizan, ako postoji 
smjerni bolesnik, prevareni sanjar, i jedan drugi Sudeta, a taj pjeva o 
zaljubljenom pastiru, o mjesecu blijedom dječaku, o gorskim potocima, o 
harmoniji nekog svijeta u kome je unatoč svemu, »stvari svete 1 tako 
čarobno lijepex. Bolesni smo i ne možemo naći ljepši epilog svojoj bolesti, 
ali svijet koji napuštamo nije samo »suha kiša« i lagano umiranje, već i 
veliki, šareni pano, na kome netko od nas slika mlade otkose, dvije jabuke 
i stara stabla, jata ptica i lađe i bijele zvijezde. Ostanimo prikovani za 
postelju, pustimo da nas nagrizaju sumnje, neka se dešava i ono Sto ima 
privid poraza, ali neka još samo malo potraje ova lomna egzistencija, hir 
jedne improvizacije koja se bez naše suglasnosti prekida...... 


Prerano smo sazreli, prerano bačeni na vjetrometinu, prerano op- 
terećeni kamenom nesporazuma i ono Sto je presudno nije ni ravnodušnost, 
ni tjeskoba, već hitnja, kratkoća igre, žurba neke nevidljive ruke da što prije 
spusti zavjesu. 


Smrt ponekad dobiva kod Sudete gotovo likovna obilježja, to je 
kostur s neke starinske gravure, nezvani gost koji se šeće bezbrižno našim 
krajolikom, ni strašan ni čudovištan, već jednostavno različit od onog što 
smo željeli produljiti: 

s Dugačka ravan zrelim zlatom pokrita, 
Ruše se valovi dozrelog žita, 
Nadaleko miriše rasijana bol, 

Pokopan u zemlji oživio krt, 
Otkrivaju se bijela gola mjesta 
Pod nebom visoko popela se cesta 
Dolazi sumor, jednoličan, škrt 
Jutros je kroz polje prošla smrt« 


Sudetina je smrt, takoreći, samaritanski blaga, smrt sestrica, os- 
loboditeljica, drug koji se čeka u »toplo jedno veče«. Toj smrti podređeni 
su sutonski ugodaji, boje koje se gase, krajolik, kiša, otajne noći, pomicanje 
zvijezda, svi susreti i sva sjećanja. Stječe se dojam da ništa ne dolazi 
slučajno, da pjesnik duboko vjeruje u harmoniju svih stvari u svemiru, da s 
jednom neponovljivom poetskom intuicijom sagleda prožimanje svih 
stvari, da uporno traži ruku nevidljiva režisera, smisao cijele ove zvjezdane 
predstave, ne prosvjeduje, već čitavo vrijeme uči kako treba umrijeti. 
Uokviren bjelinom svoje bolesničke postelje on koketira sa svim onim 
vedrim signalima što mu donosi proljeće, i priprema se za neminovnost 
odlaska, zna: ne zavisi od njega kad će se igra prekinuti. Nalik je na putnika 


_ koji strpljivo čeka svoj posljednji vlak, a nisu mu rekli, ne zna ni približno 


kako izgleda vozni red. 


Valovi expresionizma razbijaju se o hridi tradicije, ali ono što je 
tamo vani, bura, tutanj i krik sudar, ovdje je samo daleka jeka, tek slutnja: 
to bo mogao biti taj val. U svakom slučaju, Sudeta nije išao svjesno za bilo 
kojom modom, i ako netko kaže da ima elemenata u kojima se Sudetin 
Svijet, Sudetina intima podudara sa onim što su željeli ekspresionisti, može 
mu se odgovoriti - moguće, možda je doista tako, samo iza svih eventualnih 
srodnosti, podudarnosti i suglasja, treba tek objasniti kakav je Sudeta 
pjesnik...... 


Bio je pjesnik jednostavnih stvari, vijesnik rastanka, i dugih jeseni. 
Želio je da ne posumnja u mudrost velikog plana, nastojao je sve zavoljeti, 
Pa čak i bol, čak i smrt koju nije mogao izbjeći. U mnogo čemu je velika 

slutnja, jednostavnost, bjelina, čistoća, suglasje, harmonija i mir. I misterij 
odlaska i žaljenje što se jedna igra prekida. 


Sudeta, Šop, Vlaisavljević, PSHK, knjiga 109, Zora-Matica 
Hrvatska, Zagreb 1966., predgovor str. 7-22. 


Stanko Tenšek: Lirika Đure Sudeta 


Neposrednost i izravno bilježenje vlastitih osjećaja i snova osnovna 
je draž njegove poezije. To smo i u već dosad upoznatim stihovima mogli 
zamijetiti. Osnovni je ton ove poezije, sumrak, suton, umiranje i nelagodno 
osjećanje života (»Ja sam od onih što su vječno sjetni i suton kasni tako 
žarko vole.«) To je ujedno garancija samosvjesnosti njegove lirske in- 
spiracije. Time, dakako, ne želim reći da nije bilo nikakvih ugledanja na 
druge pjesnike. Želim samo naglasiti da je taj Sudetin ton nešto lično, 
naročito u posljednje dvije godine kad su nastali »Sutoni«, nešto čega nema 
u ostalih piesnika. Ti sutonski ugodaji i sive pepeljaste boje osnovna su 
nota Sudetine lirike. On sam konstatira u jednom pismu iz 1925.: »Svidaju 
mi se bolesne, meke riječi. Poluriječi - kao poluboje i poluživot. One koje 
su sjenke, sjene, titraji - vibracije tišine. Te mi se riječi sviđaju jer su mi 
najbliže.« 


Djetinjstvo je jedno od nepresušenih izvora Sudetine inspiracije. 
Ostati vjeran djetinjstvu za njega je je značilo biti vjeran poeziji. Biti naivno, 
radoznalo, iskreno dijete koje spontano reagira, divi se, koje zna začuditi 
se nad nečim što je obično, koje znade zapljeskati suncu, leptiru i jorgovanu. 
Takav je Sudeta. Sve je u njega prirodno, nekako umjereno, nekakav 
mikrosvijet u kome je sve svedeno na malu mjeru (male kućice, mala srca, 
male ptice, mali umorni putnik). Sam Sudeta sličan je onom djetetu koje 
je htjelo da se s travom, nebom i potokom potuži Isusu, da mu pripovijeda 
o bolesnom psu, o kozici s kojom se svakodnevno vere u brda, kako mu 
drače paraju noge, kako su mu oteli koricu crnog hljeba. 

»Htijelo je dijete 

da se potuži, da se izjada, 
4 tog je toliko bilo 

da je zaboravilo!«(Dijete) 


Da Sudeta nije bio vjernik, ne bismo imali pjesama napisanih u 
najčistijem vjerskom raspoloženju, pjesama u kojima je religija ne samo 
diskretno prisutna (takvih ima mnogo), nego je ona glavni motiv, sadržaj i 
poanta. Bili bismo lišeni stihova visoke poetske imaginacije kao što su to 
stihovi religiozne pjesme »Ave Maria« koja je po mom mišljenju an- 
tologijska. To je zanosna himna večernjeg pozdravljenja i ustreptala pjesma 
radosne i razdragane prirode. 


I doista, mnoge su Sudetine religiozne pjesme prave molitve, Obraća 
se Mariji, i moli za svoju staru majku, za svoje prijatelje iz djetinjstva, 
napose za jednog veselog dječačića koga su prozvali sjećanje na djetinjstvo, 
moli za vesele dane u prirodi.... 


Sudeta je stvorio osebujnu liriku, duboko proživljenu, osjećajnu i 
potresnu. Dao nam je nekoliko toplih sličica iz djetinjstva, opjevao je 
svježinu diskretnih ljubavnih zanosa, tugu preranog odlaska i blagost smrti 
uokvirenu u sutonski ambijent, oslikao radost Božje blizine i ljepotu 
prirode. Kao takav Sudeta je dovršena pjesnička ličnost, veliki dobitak za 
hrvatsku književnost. Onima koji ne mogu osjetiti tugu bolesne mladosti, 
bol zbog neostvarenih čežnja, i ljepotu jesenskog predvečerja, Sudeta će 
ostati dalek, a stranac će ostati onima koji nisu doživjeli dražest dječjeg 
ushita nad prirodom i koji ne znaju što je to tiha radost religioznesmirenos- 
ti. 


Marulić, III, br, Zagreb, 1970., str. 19-39, 

Kamilo Križanić: 


Đuro Sudeta (0 sedamdesetogodišnjici rođenja) 


Pisati danas o Duri Sudeti znači stajati pred opasnostima jed. 
nostranog prikazivanja naglašavajući psihoanalitički njegovu prigušenu 
erotiku ili u egzistencijalističkoj interpretaciji stalno prisustvo motiva 
smrti. A to bi povećalo novim dimenzijama ionako ne male nesporazume 
oko toga umjetnika. I uvodničarima njegovih pjesama, inače pjesnikovim 
intimusima, ponekad je izbjegao autentični Sudeta, a da i ne spominjemo 
godine prešućivanja sa strane literarnih historika, nepriznavanje i 
omalovažavanje Sudetinog književnog opusa, skidanje spomen ploče u 
virovskoj školi, pa pretjerano naglašavanje »biografske« ličnosti, što ide na 
štetu umjetničke ličnosti koja je jedino važna, kako i Croce misli, za 
doživljavanje umjetničkih ostvarenja. 

Pa i oni sigurno dobronamjerni, noviji zapisi o Sudeti, koji liberalno 
dopuštaju da je umjetnik bio i »rcligiozni« ili nastoje od njega stvoriti skoro 
skeptika (vjerovao je i sumnjao), čine nam se možda kao neki pokušaji 
rehabilitacije. Medutim, pravi umjetnik, a Sudeta je 10 i bio, ne treba 
nikakvih rehabilitacija, jer njegova djela dosta glasno govore za njega, 
Sudeta je izrazito katolički pjesnik, tu se ne da nista retuširati, njegovo 
religiozno uvjerenje raslo je s njim. Sve one nekadanje polemike oko toga 
čine nam se danas s pravom deplasiranima...... Od svoje prve štampane 
pjesme u »Luči« 1919. pa do predsmrtnih stihova u koprivničkom 
»Domaćem ognjištu« 1927. taj je »čemerni grešnik« (kako se nazivaše) 
molio i molio, da mu život ne bude pun bura, traženja, i sumnji očekujući 
samo smirenje u Bogu. 


Dvije godine kasnije, 1926., nastupa Sudeta s još jedinstvenijom 
zbirkom »Kućice u dolu« kraj Tinove »Kolajne« i Krklečeve »Ljubavi 
plica«. Sudeta ostaje u intuiciji i osjećajima za male stvari kao reče Mate 
Ujević. Prema onom Tinovu patosu »Umrijet ću noćas od ljepote« ili 
Krklečevoj prozi »Tužan sam od lutanja, kroz noći, bijele zvjezdane« 
Sudeta naivno konstatira: »Ja nisam znao da sam još dijete« Pjesnik doz- 
rijeva sa snažnom poetskom riječi pa govori istinski i onda kad želi »blagu, 
toplu smrt u toplo jedno veče....« 





Iza pjesnikove smrti dva značajna datuma! Prvi je objavljivanje kompletnog 
Sudete 1943. u redakciji Mate Ujevića. Taj vrijedni čovjek izvršio je svoju 
prijateljsku i nacionalnu dužnost. Dvije knjige lirike i dvije knjige proze s 
dovršenim radovima i fragmentima uz bogatu korespodenciju u kojoj se 
nalazi intimni Sudeta govoreći o sudnijim časovim svoga života, svojim 
umjetničkim preokupacijama, o ushićenjima i porazima. 

Drugi je datum uz nastupe glumca Miroslava Supanca, deceniju 
kasnije. Supanac je snažno novim generacijama približio Sudetine stihove, 
napose omladini koja je odmah osjetila svog pjesnika. I zavoljela ga...... 


Marulić, VI, br,1, Zagreb, 1973, str. 1-3 


Krešimir Mlač: Uz ovo izdanje 


Pri tome se zaboravlja da su i sutoni i različite boje pa i smrt bile 
preokupacija i način čitavog tadašnjeg evropskog pjesništva poslije prvog 
svijetskog rata, dvadesetih godina ovog stoljeća. Í Miroslav Krleža u svojoj 
»Lirici«, nastaloj u to doba, prepun je boja, sutona i smrti (radi primjera 
evo nekih naslova... »Crveni sutoni«, »Smrtni dan rujna«, »Crno umorno 
popodne«, »Pjesma mrtvom čovjeku, . .) 


Sudeta je zaista crtao: znao je oslikati svoja pisma prijateljima i 
znancima. Brat Mate priča da je bilo i akvarela . . . a sačuvana su dva mala 
rukopisa ilustrirana Đurinim crtežom tušem: ovaj ovdje (lirika 1923. op. I. 
P.)...i drugi s posvetom »Mojemu bratu«. Oba su nastala 1923. godine. 


Možda nije na odmet spomenuti da je Duro Sudeta, po pričanju svog 
brata Mate, za vrijeme školovanja u Zagrebu redovno posjećivao izložbe 
slika, a zna se da je poznavao i tada vrio ugledne njemačke književne revije 
»Sturm« i »Zenith«, koje su se čitale i po bolnicama i Ijecilistima u njegovo 
vrijeme. Odatle i ova povezanost s tada suvremenim Jugend stilom. I 
upravo zbog te i grafičke pripadnosti svom vremenu, jednako kao Sto su mu 

i pjesme odraz svog vremena, Duro Sudeta je kao rijetko koji od njegovih 
suvremenika dao to svoje vrijeme i u riječi i u crtežu, ali tako da su njegove 
pjesme postale svojinom ove današnje, atomske omladine, pa će sigurno i 
ovo izdanje biti prihvaćeno od njegovih čitatelja s oduševljenjem. 


Đuka Sudeta, Lirika, 1923. Kršćanska sadašnjost, Zagreb, 1977. 


Ivan Peterlin: Pjesništvo Đure Sudete 


Teško je, dakle, naći primjera pjesnika koji je na taj način u svoje 
pjesme unosio toliko osobnog iskustva, koji je u svoje stvaralaštvo pretočio 
cijeloga sebe. Njegova cjelokupna lirika u prvom smislu riječi dnevnik je 
jednog života koji, gotovo već u početku nije imao priliku ni mogućnost da 
bude do kraja definiran, zaokružen. Draž njegovih pjesama upravo je u 
neposrednosti, u isticanju malih ljudskih stvari koje se tako počesto 
zaboravljaju i minoriziraju pred naletima »velikih« sudbonosnih događaja. 
Sudeta je rođen u vrijeme kad se u hrvatskoj literaturi događaju prvi 
»zaokreti«. Vrijeme je to Ante Tresića Pavičića, Milivoja Dežmana, javlja 
se Viktor Car Emir, Milan Marjanović piše »Fragmente«, a pojedini pisci 
uzore pronalaze u Nazoru i Kranjčeviću. Daleko od svih tih zbivanja mladi 
Sudeta provodi djetinjstvo u dubokoj provinciji, a prve pjesničke pokušaje 
ostvario je već u šesnaestoj godini. Samo izrazito daroviti pjesnik, talen- 
tirani pisac, može iz takve zabačene provincije (početak stoljeća) 
progovoriti na tako jasan način kao što je to u svojoj lirici učinio Sudeta. 


` 


I dok se dio pjesnika njegove generacije borio s pretjeranim 
patosom, kad su pokušavali progovoriti na socijalnoj ili rodoljubnoj osnovi, 
dotle je Sudeta ostao osamljen, tih i povučen, a napisao je stihove koji na 
sebi svojstven način, bez popratnih objašnjenja, mogu predočiti i sam život 
pjesnika. 

Gledajući s tih pozicija očito je da i danas Sudetina poezija može 
živjeti i to za one ljude koji nisu zaboravili male, jednostavne stvari, za ljude 

kojima nije strana pjesnička riječ koja stihom, ritmom, i glazbom može 
vratiti konotaciju životnosti, prihvatljivu samo osobama koje elementarni 
čisti stih osjećaju negdje duboko u sebi. 


Podravski zbornik, 1981., Koprivnica, 1981. str. 282-288. 














Veselko Tenžera: Lirsko smrtovanje 


U obzorju nacionalne književnosti, u kojoj su toliki grudobolni 
poete svoju želju za životom transcendirali u nacionalnu želju za slobodom, 
. Sudeta gotovo fenomenološkom redukcijom ograničava je na vlastito tijelo 
i pjeva oblike nestajanja. Uvijek izravan, mazohistički iskren i lucidan, 
sklada melodije na rubu groba, prizivajući nestajanje. 


Malo je reći kako su se tu jedna sudbina i jedna pjesma podudarali, 
jer je to otpočetka bio projekt pjevanja kao projekt vlastite smrti. Pojam 
projekta nekome se može učiniti odveć egzaktnim za tu sutonsku liriku 
nekog slikarskog impresionizma u negativu, ali osim samih pjesama na to 
nas upućuje i Sudetina korespodencija. U jednom od posljednjih pisama iz 
bolnice on piše: »Pregledan, renigenziran i pronađen jedino na smrt 
Sposoban. Šef mi je stisnuo ruku i rekao tužno: gledat ćemo, da Vam bar 
olakšamo malo!« Uoči same smrti piše uzbudujucu pjesmu u crnini s 
Posljednjim stihom koji glasi: »i život se polagano gasi«. Kraj. Teško je u 
svjetskom pjesništvu, koje ne oskudijeva lirskim smrtopiscima, pronači 
takovo »knjigovodstvo rima« vlastite smrti. Po ulomcima bukoličkog 
pejzaža on bi bio blizak našim pjesnicima Griča, ali on u toj bukolici gotovo 
stalno kopa svoj grob i doSaptava se sa smrću. Premda su ga suvremenici 
Zapamtili kao duhovita mladića, s perom u ruci Sudeta je uvijek i jedino 
smrtovao. 


Vjesnik, 13. rujna 1983. str. 6. 


D. Šimundža: Lirsko - religiozna suglasja Đure Sudete 


Bolest je središnji događaj Sudetina života i izvor njegovih in- 
spiracija, o tome nema sumnje. No treba li Sudetinu liriku i duhovna 
obzorja vezati samo uz njegovu bolest? ........ Izvorni lirik, po prirodi 
introvertiran, melankoličan, osjećajan i tih, naš pjesnik, i bez bolesti, ima 
dovoljno razloga za svoj sjetni doživljaj i mekani poetski ton. 


Ta će unutarnja poetska vena činiti da će se Sudeta odmah nakon 
prvog svjetskog rata, u doba kad ekspresionizam traži snažne ideje i čvrstu 
riječ, kad razne socijale i angažmani i u nas preuzimaju maha, prepustiti 
svom pjesničkom nagnuću te će se, uz nečujne zvuke tadašnjih manira i svoj 
prirođeni romantičarski zanos, predati tihom doživljaju vlastite nutrine, 
proniknut će u svoju intimu i nošen valom krute realnosti stvoriti svoj 
doživljajni svijet toplih inspiracija i sjetnih Ceznuca .................... 

Poetski domet Sudetina stiha nije, očito, u formi i tonalitetu, u 
nekom izvanjskom, ni klasičnom ni modernom, poetskom instrumentariju. 
Njegova je snaga u lirskom nadahnuću i čuvstvenom odjeku u dubinama 
bića. Neko tanano, produhovljeno osjećanje progovara kroz boju njegovih 
Ruku, kroz tihe jecaje Straha, drhti u želji za Suncem, lebdi u umiranju 
Večernjih boja, ganutljivo čezne u Čežnjama bolesnog mladića, doživljeno 
moli i osjeća u Ave Maria... To je Sudeta! I njegova poezija. Razumije se, 
ona uspjela, nadahnuta. Zrači lirskom topinom - više nego strahom pred 
neizbježnom kobi. 


Crkva u svijetu, XX, br. 3. Split, 1985. str. 269-281. 


Ivan Slišurić: Motivi ljubavi u Sudetinoj lirici 


Da je poezija govor o svim manifestacijama ljudske egzistencije vidi 
se i u djelu Đure Sudete, velikog pjesnika smrti u hrvatskoj poeziji. No, ova 
poezija sutonskih raspoloženja i crne slutnje iščeznuća, ali i kršćanske 
vedrine i uzleta, ponikla na bolesti i tjelesnoj patnji, govori nam i o 
ljubavnim nemirima ovog prerano umrlog pjesnika. 


94 


Kao što su mu u pjesmama, kako je zapazio Dubravko Jelčić, česte 
kontradikcije u doživljaju i izrazima stvarnosti, tako ćemo i u opsežnoj 
korespodenciji naći zanimljivih oprečnosti u mislima o ženi. Jednom će 
tako pjesnik napisati da mu se žene sviđaju: "Svaka ima ponešto liepa i 
zamamna u sebi", piše 1926. gdici C. D. premda je malo prije toga zabilježio 
-da ih nije nikad volio jer ih se bojao. Pa ipak, lirska nam gama ljubavnih 
motiva u Sudetinu pjesništvu ne otkriva samo ženu kao objekt žudnje za 
trenutke tišine u kojima pjesnik pokušava odagnati patnju, ona je i izvori 
stožer postojanja: 

Sav smisao nađoh usred oka tvoga, 
izvor iz kojeg cijeli život niče: 


Motiv je ljubavi u najranijim Sudetinim pjesmama artikuliran tek 
kao žudnja za ženom tjesiteljicom, za dragom koja je lirskom subjektu 
oslonac u traženju sreće, a ugodaj sutonskog smiraja i noćne tišine kao da 
ga oslobađaju spona dnevnog življenja i potencira osjećaj zadovoljstva i 
mira. Takva je pjesma Prije sna, posvećena "jednoj lijepoj djevojčici", 
Pjevam ti tihu pjesmu, Erotika i druge, a potanje bi istraživanje zacijelo 
pokazalo da je ovakva poezija najvećim dijelom pisana prije pjesnikova 
odlaska u sanatorijum Topolšicu 1925. godine. 


U pjesmi Htio bih, u zbirci Kućice u dolu, lirski junak na trenutak 


poželi da bude "gord i velik", "drsko smion", da nad voljenom iskaže 


superiornu snagu tijela, surovost ratnika i osvajača. Tu će bljesnut vizija 
ljubavi u šumskom krajoliku, da u završnim stihovima subjekt pjesme svoju 
želju naglo usmjeri na put povratka. To svijest odustaje od sirenskog zova 
žene i potiskujući sjaj trenutka, nastanjuje se u prostor drugačije sreće. To 
je pjesnička pokrajina skromnosti i mira. 


Odustajanje, međutim, nije stalna značajka Sudetina lirskog junaka. 
Čežnja koja tinja u pjesniku i koja je dotad u interijerima nokturalnog 
ugođaja i tišine sobe izbijala više kao nagovještaj i slutnja, javit će se kao 
glasan govor srca. Suptilni treptaji pjesnikove nutrine prerastaju u zov 
tijela i čula. "O, gdje su sada Tvoje usne strasne?" klikće zaneseno mladić 
u pjesmi Kontrasti Il, a Ćaskanje, takoder pronađeno u Sudetinoj 
ostavštini (Bilježnica 6 u kojoj su pjesme nastale 1923) počinje katrenom: 

. Moja usta gore. I ko lude 
moje oči Tvoje snivaju. 
U magli se crne ptice skrivaju. 
Moja usta gore, čeznu, žude. 

Tada dvadesetgodišnji pjesnik Đuro Sudeta, vedar i duhovit, živahan 
propjevao je o ljubavi jednostavno i neposredno. Dotad prigušena čežnja 
prelazi u zamah strasti. Neodoljivu privlačnost ženina tijela. Međutim, kao 
što su sugestivno i jedro izraženi ljubavni zanosi, pjesnik isto tako snažno 
progovara o okružju mraka i samoće. Tako je uzlet sna kratkotrajan bijeg 
od praznine i prolaznosti. 

Ljepotu ljubavnog zanosa Sudeta projicira u pejzaž. U Trubaduru, 
duhovno sjedinjen s draganom, lirski subjekt proljepšava livade i 
proplanke, a čak i ugasla ljubav ostavlja neizbrisiv trag u granama jablana, 
nešto "što ni vrijeme neće izbrisati samo." 

Senzualnošću su natopljene pjesme Crni pjevač, Sremska, Ne prati 
moje korake. U živu se ritmu redaju jecaji zbog ljubavnog rastanka, a 
vatrena je ciganska glazba utjeha i zaborav. Bol neuzvraćene ljubavi je 
prerasla u svojevrsnu osvetu izraženu bizarnom slikom i nizom imperativa: 

Gudite, parajte, kidajte, grizite, 
Grizite grudi joj kamene. 

Poznato je da Sudeta u svojim pjesmama često ponavlja slike, 
situacije, izričaje. Tako varira i motiv otimanja drage, što se redovito zbiva 
noću, da bi se s njom zaustavio u pustim predjelima prirode i imao je samo 
za sebe. Evo ilustrativnih stihova: 

i tijelo kad umre od strasti i crne prignute moći 
kao tat ću te ukrasti majci i s tobom pobjeć u noći 
(Ne prati moje korake) 


Htio bih da budem drsko smion, 

da ti otmem krunu s lijepe glave; 

Ko varvar u šume da pobjegnem s tobom 
(Htio bih) 


a u spomenutu Trubaduru pjeva: 


I otet ću vam sve što otet mogu 
i tad ću poći gord pod sljeme gore 

Još bi se pronašlo takvih mjesta. Ponavljanja ova, međutim, nisu 
znak pjesnikove nemoći da nađe izraz adekvatan doživljaju i poetskoj viziji 
već stalne opčinjenosti tišinom i čistoćom krajolika kao jedinim prostorom 
u kom se doseže sreća i trajnost ljubavi. Nije li Sudeta još u djetinjstvu 
snažno upio vedute okolice, nije li kao učitelj "hodočastio" u šume i polja 
da zaboravi porodične neprilike i ljudske pakosti? 


Bol zbog gubitka ljubavi također je čest motiv Sudetine lirike. 
Spomenimo za ovu priliku pjesme iz zbirke Sutoni: Zbogom, Osamljena, 
Moja pjesma, Jutro. Ova je posljednja karakteristična po slobodnu stihu, 
inače rijetkoj formi u Sudetinu opusu. I u tom je motivskom ciklusu 
dominantan pjesnikov sutonizam za koji Ilija Jakovljević s pravom tvrdi da 
u lirici Đure Sudete "sačinjava njenu osnovnu notu, i sve ono, što s njom 
nije u suglasju, samo je aberacija od ovog temeljnog duševnog 
raspoloženja." I tu su kiše, žuta jutra, pustoš polja... 


Kad je sušica shrvala mladog Sudetu, kad se zaputio u lječilište 
Topolšicu 1925, pa i ranije, kad su predznaci bolesti nagovještali jeziv 
bezizlaz, tema ljubavi srasta s opsesionantnom temom smrti i umiranja, 
iscrpljenosti i sutona duše, kopnjenja tijela. Pjesnikov Eros ulijeće u sjenu 
Smrti koje se nikad neće osloboditi. Pa premda je smrt prisutna skoro u 
svakoj Sudetinoj pjesmi "otvoreno ili u podtekstu" (S. Vereš), ona će od sad 
usmjeravati stvaraočev doživljaj i misao, davati ton njegovim raspoložen- 
jima, ispunjavati ga strahom ili vjerskim zanosom, bukvalno mu razjedati 
tijelo i dušu. Klatno pjesnikove patnje njiše se tako od prve objavljene 
pjesme Suton (1919) do soneta U crnini koju su upravo pripremali za tisak 
kad je Đuro Sudeta, 30. travnja 1927, umro. 


Zanos i strast, kao motivi, iščeznušc. Patnja zbog izgubljene sreće i 
ljubavi prožima se s duševnim i tjelesnim bolima. Pjesme poprimaju 
elegičnu intonaciju, pune su uspomena, uzaludna traženja utjehe. Mnoge 
daruje svojim znanicama. Svojoj zaručnici Mariji Zorić posvećuje potresnu 
pjesmu Pred polazak u kojoj lirski junak pokušava ostati uspravan, iako je 
obesnažen spoznajom da polazi, možda, na posljednje putovanje, u bolnicu, 
a svi se oko njega bezbrižno miču po crti svakodnevna trajanja. Ranjavaju 
ga njihova ravnodušnost i smijeh: 


No kad bi se našla čija blaga ruka, 

koja bi, ko sutonji povjetarac potočnice na vodi, 
pomilovala moje oči 

i plaho ih sklopila ko otajne staklene latice - 

oćutila bi lagani drhtaj, kako se u njima budi, 
osjetila bi, 

da je svaki novi smješak po jedna nova muka, 
po jedan nož u grudi!.., 


Po motivu i jeziku joj je slična U vlaku, također posvećena Mariji 
Zorić. 


No, posebno je lirsko poglavlje Sudetina života Katarina Kristić. 
Njegova Laura. Katjošćica! Suputnica i supatnica iz Topolšice, ta umna 
studentica agronomije iz Pančeva, nadahnula ga je za najsnažnije poetske 
uzlete i ostvarenja. Njoj je Sanja, kako se potpisivao, posvetio mnoge 
pjesme zajedno s pismima, koje je Katarina, poslije Sudetine smrti, spalila, 
predosjećajući i svoj skori kraj. Katjoščica je i ona nesretna Šu iz lirske 
pripovjesti Mor. Katarini je Kristićevoj posvetio i Les Légendes oublićes, 
potresne stihove o "djetetu-snijegu" s čijim se iščeznućem zauvijek gubi 
poetično doba djetinjstva i zavičaja, sreće i postojanja. I pjesmu neprolaz- 
nog lirskog svijeta i ljepote, Ruke, posvetio je Đuro Sudeta Katarini. 


Namjena ovog osvrta isključuje analizu ove pjesme. I citiranje. 
Držim da je poznata čitateljima poezije, pa bi to bilo i izlišno. Ali podsjetit 
ću na, možda zaboravljene stihove: 


Moja je ljubav ostala u meni, 
magični veo u otajstvu sna, 
nit itko sluti, nit je itko zna, 
ni jednoj nije pripadala ženi. 
(Erotika) 


Premda i ovu pjesmu treba tumačiti u kontekstu aktualne zbilje i 
života, kao jedno autorovo uzbuđenje i poctsku viziju, ilustrativna je stoga 
što izražava beskrajan svijet umjetničkog, nesvodiv na jezik svakodnevne 
komunikacije. Tajna nije samo ova ljubav koja je ostala u pjesniku, tajna 
je isvaka poetski artikulirana ljubav u spomenutim pjesmama. Upravo zato 
što su pjesme. Poezija. Što ih je izgovorio Duro Sudeta. Pjesnik. 

OSTALI PRILOZI 


| 
50110 ja Judeta 


kućice UC cu dolu 

PUKA SUPETA 

PAD TD € I. 
ZAlajko, ja već nijesam ono dobro dijete, 


" Stoje s tobom znalo molil kraj kamina 
U večeri kasne, dok su s violina 
Jecali akordi ljubavi i sjete, 


Ja tad nisam znao, sto 
Jer moli tva lava 
Nisam znao, da će 
Svojom rukom — 


v 
da glazba znaci, 
Sve je moje bilo; , 
neka moc me taci 

i sve, sto je negda milo 
Miu dašu vedra nosilo pod zvijezde 
Jednim mahom da će méstati a duši. 
Dobra moja majko, vrieme kida ruši 
Sve i | a našem std se svea gnijezde. 





4 I Ga es s 
FAajko, ja već nisam ono dobro dijete, 


ZO Je s lo e molit kvaj kamina 
: I f % ; i Lirika 1923« većevi site ok sa s violina 
Naslovna stranica fototipskog izdanja Sudetine zbirke » Jecali akordi ljubavi ù sjete H 


Faksimil rukopisa pjesme »Majci« 

Oer. 


D p 
P... Get svoje moja draga nijemó 


Pédala je meni 
(A v - - v 
x plac razmarina, uz sum kišnih dana 
Jeseni, je semi. 


o 


l im pijem plavel a glah6j saméer 
Kada t6ne sreća 

I a sebi dalim fa nye i ljubav 
Pré ljeća, proljeća. 


P... Act svćje mćju draga mije mé 
Pédala je MENL j 


v zi a. v dai t 
Nx plac razmavinva Uz Sum kišnih dara 


Jeseni , jeseni. 
+ 
Faksimil rukopisa pjesme »Oči« 

ZFBIA geer 


Filatelističko društvo Virje — Broj 9 


Poštanska karta s likom Đure Sudete 

MIROSLAV SUPANC 


Jurišićeva | /| 





Zagreb, 17 travnja 1967. u 20 sati. 


POVODOM 40-GODISNJICE SMRTI 
PJESNIKA DURE SUDETE 


DURO SUDETA 


PJESNIK VLASTITOG ZIVOTA 
I VLASTITE SMRTI 


INTERPRETIRA 
MIROSLAV SUPANC 


CITATE IZ POGOVORA DUBRAVKA JELCICA 
O POEZIJI DURE SUDETE, dita SVEN LASTA 
(magnetofonski snimak) 


Scenska muzika 
MOTIVI F. CHOPINA 


Scenografski suradnik 
Akad. slikar QUINTINO BASANIC 


Ostali suradnici 
MLADEN RUTIĆ 
NIKOLA CAR 


Tehničko vodstvo 
OZREN RAĐENOVIĆ 


Plakat recitala Sudetine poezije 

Spomenik Đuri Sudeti u Staroj Ploščici rad akademskog kipara 


Darvina Butkovića (1991.) 

UZ OVO IZDANJE 


Ova knjiga je i stara i nova. U Tadijanovićev izbor i koncepciju 
Sudetinih "Izabranih pjesama" iz 1965. godine nismo dirali iz prostog 
razloga što je to do sada najbolji i najuspjeliji izbor, "U ovaj izbor" - kako 
sam Tadijanovió kaze u Napomeni - "uvrsteno je 50 Sudetinih pjesama, od 
kojih je samo prvih 10 objavljeno za posljednje tri godine njegova života. 
Pjesme su složene kronološkim redom njihova objavljivanja, ispod svake 
od njih donesen je podatak, gdje je i kada prvi puta štampana, a ponegdje 
je označen i datum nastanka pjesme. Tekst pjesama preuzet je iz današnjih 
izdanja u kojima, osim različitih nepodudaranja, ima i neslaganja u nas- 
lovima pojedinih pjesama, tako je naprimjer pjesma "Strah" u prvim izdan- 
jima nosila naslov "Novembar" koji ne potječe od Sudete, a urednici su i 
drugim Sudetinim pjesmama davali svoje naslove. U ovom su izboru 
sadržani samo Sudetini naslovi pjesama, pjesmama bez naslova dat je kao 
naslov prvi stih. Interpunkcija je udešena prema današnjim zahtjevima." I 
tekst pogovora D. Jelčića u cijelosti je prenesen, ali u našem izdanju stavljen 
je na mjesto predgovora. Ali ova knjiga je nova u svom drugom dijelu, u 
prilozima. Smatrali smo da bi bilo korisno iz mnoštva napisa, osvrta, 
kritika, prikaza koji osvjetljavaju Sudetino pjesništvo i pjesnikovu ličnost, 
donijeti odlomke onih najboljih, najuspješnijih. A kad se objave neki od 
radova Ivana Slišurića koji se u zadnje vrijeme intenzivno bavi Sudetom bit 
će nam ovo stvaralaštvo još bliže i jasnije. Priložili smo i naslovne stranice 
zbirki "Kućice u dolu", "Lirika 1923", faksimil rukopisa pjesama "Majci" i 
"Oči", plakat nastupa glumca M. Supanca, poštansku kartu sa Sudetinim 
portretom, fotografiju spomenika Đ. Sudeti u. Staroj Plošćici, rad 
akademskog kipara Darvina Butkovića i detaljnu bibliografiju svih izdanja 
i najvažnije literature o ovom pjesniku. Ovo su sitni koraci ka jednom 
budućem kritičkom izdanju u kojem bi pored pjesama i fantastične 
pripovijesti "Mor" bili uvršteni i odlomci iz Sudetinih pisama, jer upravo 
iz tih lirskih tekstova (a većina proze je tog obilježja), gotovo bismo rekli 
pjesama u prozi, divno se ocrtava i njegova poetika, njegov život, patnje, 
nade, htijenja, Zelje;... to su sinopsisi za buduće pjesme. Još jedna strana 
Sudetina stvaralaštva kako u pismima tako i u pjesmama podjednako 
zastupljena ostala je zaboravljena - ilustracije, krokiji u tušu, crteži io njima 
još nitko nije ozbiljno i stručno progovorio, izuzevši napomenu K. Mlača 
u fototipskom izdanju autograma Sudetine "Lirike 1923". objavljene 1977. 
koju je sam Sudeta likovno uredio i pjesme crtežima popratio. 

Godine 1966. pojavila su se čak dva izdanja Sudetinih djela: Petar 
Krešić objavljuje izbor Sudetinih religioznih pjesama nazvavši ih "Molitve", 
a Saša Vereš u ediciji PSHK u knjizi 109. objavljuje kraći izbor poezije i 
fantastičnu pripovjest "Mor". Mučnu i dugu šutnju prekida K. Mlač već 
spomenutim izdanjem zaboravljene zbirke 1977. a potom opet muk dug 14 
godina. 

Ideja za spomenik i izdavanje Sudetinih pjesama potekla je od 
gospodina Josipa Ružmana, tamošnjeg župnika. Brigu oko izdanja 
preuzima Ogranak Matice hrvatske u Garešnici, a podizanje spomenika SO 
Čazma. Ovo naše izdanje prekida mučnu i nepravednu šutnju i skida pepeo 
sa zapretane, zaboravljene pjesničke riječi. 


L Pejić 

